Bible in one year - Aymara Bible 1997 - June 28\n1. Ucat mä kawkha maranacatjja amonitanacan Nahas sat reyiw jiwjje, ucatsti jupa lantejja yokapawa reyëjjäna.\n2. Ucatsti Davidajj amuyänwa suma uñjaña Nahas chachan Hanún sat yokaparu wali munasiñampi uñjasa jupan awquipajj munasiñampi jupar uñjatap laycuraqui, ucatsti mä kawkha jakenacaparuw qhitäna awquipan jiwjjatapat llaquisitap yatiyanipjjañapataqui. Ucampis cunapachatï Davidan oficialanacapajj amonita orakeru puripjjäna ucqhajja,\n3. amonitanacan jilïrinacapajj Hanún reyirojj sapjjänwa: “¿Juma reyejj amuytati Davidan uca jakenacar qhitanitapa llaquisiñapa jumar churañataquejja, juma reyin awquipar jach'añchañ laycuquejja? Jupanacajj jutapjjpachawa marcaru uñakeri, uqhamarac cunanacsa uñjiriraqui” sasa.\n4. Ucatsti Hanún chachasti Davidan oficialanacaparojj catuntayänwa, ñic'utapjja qhuchhurayänwa, uqhamarac isinacapsa aynach tokerojj K'alwa ch'iyarapjjäna. Ucatsti qhitanucjjapjjaraquïnwa.\n5. Ucatjja cunapachatï Davidar yatiyapjjäna cunatejj uca jakenacampi pascatayna ucanacjja, catukayänwa uca jakenacajj wali p'enkachjatätap laycu, ucatsti uca oficialanacaparojj Jericó marcaruw kheparayjjäna sunqhanacapa jilantañapcama, ucat cutt'anjjapjjañapataqui.\n6. Amonita jakenacasti yatipjjänwa Davidampi uñisiyasipjjatapa, ucatsti Hanún chachajj, amonita jakenacampejja apayapjjänwa quimsa tunca quimsani tonelada kollkenaca pagasina, apanipjjañapataqui nuwasiña carronaca, uqhamarac caballería soldadonaca Mesopotamia, Siria, Maaca, uqhamarac Soba uca orakenacata.\n7. Ucatsti pagasinjja apanipjjänwa quimsa tunca payan waranka nuwasiñ carronaca, Maaca sat chekanquir reyiru, ejercitopampiru. Jupanacajj purinisinsti Medeba uñcatasiruw carpantasipjjäna. Ucjjarusti amonitanacajj marcanacapat mistunisinjja, tantachasipjjänwa nuwasïwiru mantañataqui.\n8. Ucampis Davidajj yatïnwa, ucatwa Joab chacharu qhitäna ejercitopan take soldadonacapampi.\n9. Amonita jakenacasti sarasinjja waquichasipjjataynawa nuwasiñataqui, marcaru mantañawjana. Cawquïr reyinacatejj jutapcatayna ucanacasti pamparuw kheparapjjäna.\n10. Cunapachatï Joab chachajj amuyäna nayräjjata, uqhamarac khepäjjata nuwantir jutasipcatapjja, jupajj israelitanacatjja suma soldadonaca chhijllasinwa waquicht'asïna sirio jakenacar nuwantir sarañataqui.\n11. Ucatjja ucjjaru soldadonacjja catuyänwa sarayañapataqui Abisai sat jilaparu, jupanacajj amonita jakenacar nuwir sarapjjañapataqui.\n12. Aqham sänwa: “Sirio jakenacatejj nayar atipjirjamäni ucajja, jumajj yanapirejj jutitätawa, amonita jakenacatejj jumar atipjirjamäni ucajja, nayajj jutäwa jumar yanapañataqui.\n13. Ch'amañchasim, uqhamarac take chuymaraqui marcas laycu nuwasiñäni, uqhamarac Diosasan marcanacap laycuraqui. ¡Tatitusay lurpan cunjämay jupataqui sumächi uqhamaru!” sasa.\n14. Joab chachasti sarantänwa soldadonacapampi sirio jakenacaru nuwantiri, ucampis jupanacajj nayrakatapatjja jaltjjapjjänwa.\n15. Cunapachatï amonitanacajj uñjapjjatayna sirio jakenacan jaltjjapjjatapjja, jupanacajj jaltjjapjjaraquitaynawa, Joab chachan Abisai jilapatjja, ucatsti marcaruw imantasjjapjjatayna. Ucatjja Joab chachajj Jerusalenaruw cutt'anjjäna.\n16. Cunapachatï sirio jakenacajj amuyasipjjäna Israelajj jupanacar atipjatapjja, yatiyirinacwa qhitapjjäna cawquïr sirio jakenacatejj jawira maycatancapjjäna ucanacaru jutayjjañataqui. Jupanacan nayrakatapanjja ucancascänwa Hadad-ezer ucan ejercitopan jilïripa Sofac chacha.\n17. Ucampis ucjja Davidaruw yatiyapjjäna, ucatsti jupajj take israelitanacaruw ant'äna, Jordán jawira maqhatasinjja sarantapjjänwa, ucatjja sumwa waquintayasipjjäna. Davidasti sirio jakenacampi nuwasiñataquejja tamanacapjja wact'ayasïnwa, ucatwa jupanacajj nuwasipjjäna.\n18. Ucampis tucuyarojja israelitanacatjja jaltjjapjjänwa, Davidasti jiwarayänwa pusi tunca waranka infantería soldadonaca, uqhamarac nuwasiñ carronacatjja pakallk waranka soldadonacaraqui; ucjjarusti Davidajj jiwayaraquïnwa Sofac chacharu, jupasti sirio ejerciton jilïripänwa.\n19. Hadad-ezer chachan arjjatirinacapajj israelitanacan jupanacar atipjapjjatapatjja, Davidampejja sumaruw mantapjjäna, ucatsti jupan sirviriparaquiw tucupjjaraquïna. Uca horasatsti sirio jakenacajj janiw juc'ampi amonita jakenacarojj wastat yanapañ muncjjapjjänti.\n1 Crónicas 20:1-8\n1. Mä cutejja, cunapachatï reyinacajj nuwasiri mistupjjerïna ucqhajja, Joab chachasti ejercitopa wact'ayasisajja amonitanacan orakepwa k'al tucjäna. Jupasti Rabá chekaru muyuntasinjja nuwantänwa tucjañcama. Uccañcamasti Davidajj Jerusalenaruw kheparäna.\n2. Ucatsti Davidajj Rabá chekanquir reyin coronapwa catusïna, uca coronasti korita, suma muncañ kalanacampi luratänwa, ucajj pesänwa quimsa tunca quimsani kilonaca, ucatjja Davidaruw ucjja uchapjjäna. Uqhamaraquiw Davidajj marcatjja walja yänaca jila alani yänacampi apsunïna.\n3. Ucatsti cawquïr jakenacatejj uca marcancasipcäna ucarusti ankar apsusinjja, ch'ama irnacañanacjjaruw uchäna, sierrampi, hierro trillonacampi, hachanacampi, lurapjjañapataqui. Uqhamaracwa Davidajj amonita jakenacarojj lurayaraquïna, ucatsti ejercitopampejja Jerusalén marcaruw cutt'anjjäna.\n4. Ucatsti filisteo jakenacampiw nuwasipjjäna Gezer chekana. Uca urunacanjja Husa chekanquir Sibecai chachasti jiwayänwa, uqhamarac jisc'aruw tucuyaraquïna Sipai sat chacharu, jupasti jach'a tansa jakenacan yokapänwa.\n5. Filisteonacampi yakha nuwasïwinacampi utjcäna ucanjja, Jair chachan Elhanán yokapasti Lahmi ucaruw jiwayäna, jupasti Gat chekanquir Goliat chachan jilapänwa, jupan lanzapasti wali jach'änwa mä telaran lawapjama.\n6. Gat chekanjja yakha nuwasïwiwa utjaraquïna. Ucansti mä jach'a tansa jakew utjäna, pä tunca pusini luc'anani: sapa amparanjja sojjta luc'ananïnwa. Jupasti jach'a tansa jakenacan yokaparaquïnwa.\n7. Ucampis jupajj Israel marcataquiw sayt'asïna, ucatsti juparojj Simea chachan Jonatán yokapaw jiwayäna, jupasti Davidan jilapänwa.\n8. Aca jach'a tansa jakenacasti Gat chekanquir Refa chachat jutir wawanacapänwa, ucampis jupanacajj Davidampi, uqhamarac jilïrinacapampi atipjataw uñjasipjjäna.\n26. Alajjpachatpach inti jalsu thayamp phust'ayäna, ch'amapampiw aynach thayarojj irptäna:\n27. lak'a tutucar uñtat aycha jalluyäna, lamar kota ch'allar uñtat jamach'inac jalluntayäna;\n28. Diosajj chhujllanac taypiruw ucanac puriyäna, chhujllanacap jac'aruw puriyaraquïna.\n29. Jupanacasti sist'asiñcamaw mank'apjjäna, uqhamat Diosajj jupanacan munataparjam phokhäna.\n30. Ucampis, mank'at awtjayasiñap janïr apaktayascasa, lacapas mank'amp phokhantatäscän ucapachaw\n31. Diosan k'apisiñapajj jupanacatac wallakëna; wali ch'aman jakenacaruw jiwarayäna, Israelanquir wali chachanacaruw tucusiyäna.\n32. Ucanac uñjcasasa, juch lurasipcaquïnwa; janiw Diosan muspharcañ luratanacaparojj iyawsapcänti.\n33. Ucat Diosajj jacañ urunacap mä phust'arjamac tucuyäna, wali t'akhesiñ taypina.\n27. Munat wawajjay, chekachäwi arunacarutejj jan ist'cäta ucajja, suma ewjja arunacatwa sarakttajja.\n28. C'ari testigojj cheka cancañatjja sawcasiwa; jucharar jakesti jan walinacwa parli.\n29. Ñankha jan yäkasir jakenacataquejja jawk'jañ lawajj waquichatawa; jan amuyt'an jakenacataquisti asot'ejj jiqhanipataquejj waquichatawa.\n26. Uca khepatsti, Diosan mä angelapaw Feliperojj parläna: “Sartam, ucatsti aynach toker sararaquim, Jerusalenat Gazar sarakquis uca thaqui cheka” sasa. Uca thaquisti wasar chekwa pasawayi.\n27. Felipesti sartasinjja, iyawsasaw saräna. Uca thaqui sarcasinsti, Etiopianquir mä jakempiw jiquisïna. Jupasti eunucönwa, mä jilïrit utt'ayataraquïnwa, Etiopía marcanquiri Candace sata reinan kollke caturiparaqui. Aca jakesti Diosar yupaychiriw Jerusalenarojj saratayna.\n28. Jupasti marcaparuw cuttjjäna, carropjjan kont'ata sarcasinsti, Isaías profetan librop leescäna.\n29. Kollan Ajayusti Feliperojj sänwa: “Uñjam, ucat uca carroru jac'achasim” sasa.\n30. Felipesti jac'achasisinjja, Isaías profetan librop leesquir ist'äna. Ucatwa uca etiope jakerojj jisct'i: —¿Cuntï leecta ucjja amuytati? —sasa.\n31. Uca etiope jakesti sänwa: —¿Cunjämarac nayast amuyästi, jan qhitis nayar yatichquitan ucqhasti? —sasa. Feliperusti saraquiwa: —Jutam, maqhatanim, acqhar kont'asim —sasa.\n32. Kellkata leecän ucawjasti acänwa: “Jupajj mä ovej-jamaw jiwañar irpatäna. Cunjämatï mä ovejajj t'awra yawiratajj jan wararquejja, uqhamaraquiw jupajj jan arscänti.\n33. Aynacht'ayatäcän ucqhajja, janiw juparojj arjjatapquiti. Jupan wawanacapatsti ¿qhitis parlaspa? Jacañapasti aca orakenjja apakatawa.”\n34. Jilïri take yänacjjar utt'ayat etiope jakesti Feliperuw jisct'äna: —¿Qhitits profetajj ucjja parli? ¿Jupa quicpatti, jan ucajj yakhatcha? —sasa.\n35. Felipesti ucapachaw Tatit Jesusat yatiyañ kallti, cuntï uca etiope jaquejj leecän uca arunac khanañchasa.\n36. Cawqhantï umajj utjcäna ucawja cheka pascasinsti, uca jilïri take yänacjjar utt'ayat jakejj sänwa: —Acajjay umajja. ¿Janit nayajj bautisatäquiristjja? —sasa.\n37. [Felipejj juparojj saraquïnwa: —Take chuymamp iyawsasma ucajja, bautisatäsmawa. Uca jilïr jakesti ucjjar arsusinjja siwa: —Nayajj iyawstwa Jesucristojj Diosan Yokapätapa.]\n38. Ucspachaw carro sayt'ayi. Ucatsti panpach umar mantasinwa Felipejj uca jaker bautisi.\n39. Umat mistjjapjjäna uca khepatsti, Tatitun Ajayupaw Feliperojj aptawayjjäna. Jilïri take yänacjjar utt'ayat jakesti janiw mayamps Feliperojj uñjcjjeti, ucampis jupajj c'uchiquiw sarawayjjäna.\n40. Felipejj Azoto sata marcanwa jicjjatasjjäna. Ucatsti marcat marcaracwa saräna, khespiyasiñ arunac yatiyasa, Cesarea marcar puriñcama.


Jilïr Irpirix Benin Pä Patak Mara Phuqhañ Amtap wakt'ayañatak tantachäw qalltayawiyi\nEvo Morales Jilïr Irpirix Tantachäw Trinidad jach'a markan qalltayaski (Jamuqa: BTV)\nEvo Morales Jilïr Irpirix Benin Pä Patak Mara Phuqhañ Amtap wakt’ayañatak tantachäw Trinidad jach’a markan qalltayawiyi. Uka tantachäwinx kunayman amuyunakw markachirinakan p’iqichirinakapax 2025 marakam markas ch’amachañatakix apthapipxani.\nEstados Unidonkirinakaw nayra irpirinakarux kamachinakamp irnaqañ amtanakampix kunjamänis ukx sapxäna; ukatw markasanx anqa markankirinakan askipatak irnaqatäna, ukhamarus jichhax markachirinakaw kunjams markx apnaqasiñäni ukx sisxapxi sasaw Jilïr Irpirix arsuwiyi.\n“Mayj mayj amuyunak apnaqatas yäqasisaw taqi p’iqichirinakax departametotak mä wakichäw wakt’ayañätan, Beni jach’a yatiqañ utankirinakaruw juk’ampis aruntt’añ muntha, jupanakaw qullqichañ amtanakx apthapis askichkipapxani, janiw markachirinakatx armasipxañapäkiti” sasaw arsuwiyi.\nUka pachparakiw, Beninkirinakarux iwxt’awiyi. Juk’ampis qullqichañatak amtapxam ukhamarak kawkhanakans juk’amp pisin jakasirinakax utji ukxat amuyt’apxam sasaw sawiyi.\n“Marka irptañ qalltapktha ukjax, Bolivianx 37% pisin jakasiriw utjäna, jichhast machaq amtanakampix 15% ukjakiw utjxi. Anqa markanakan uk yatisax muspharapxiwa, ukampirus 2025 maranx 5% pisin jakasirinakak utjañap muntxa” sasaw tata Moralesax arsuwiyi.\nUka tantachäwin utjkan uka amtanakx markaspachan amtap wakt’ayañatak tantachasipkani ukanw aruskipxapxarakini./RAR


Levítico 3 QA97 - “Qhititejj uywanacapata mä kachu vaca - Bible Search\n1“Qhititejj uywanacapata mä kachu vaca jan ucajj mä orko vacsa Tatituru sumancthapiñatac loktcani ucasti suma c'umara uywäñapawa. 2Qhititejj ofrenda loktcani ucajj, loktatäqui uca uywan p'ekepjjarojja amparap lokjjatañapawa, ucatsti qharinucuñapawa Tatitump Jiquisiñ Carpar mantañäquis ucawjaru. Ucatsti sacerdotenacaw altarjja wilampi patata, thiyanacata ch'ajjchsupjjani.\n3“Qhititejj sumancthapiñatac uywa loktcani ucajj Tatitur loktañapawa, nact'ayat ofrendata, jiphillanacan liq'ipamppacha, 4maymurunacsti liq'imppacha, jiqhani liq'inacamppacha, q'iwchjjancqui uca liq'inacamppacha apakatäñapawa maymurunacamp chica. 5Sacerdotenacasti uca liq'inacjja altarjjaruw naqhantayjjani, cawqhantejj altarjjan naqhantayatäñatac loktäwejj naqhasqui ucjjaru apjjatasa, Tatitutaquisti mä suma k'apquiri ofrendaraquiwa.\n6“Qhititejj sumancthapiyañatac mä oveja loktani ucasti, orköpasa, kachüpasa, c'umara uywäñapawa. 7Uca loktäwitejj mä ovejänejja, Tatitur loktatäñapawa, 8ucatsti amparapjja uca uywan p'ekepjjaruw lokjjatani, ucatwa qharinucjjaraquini Tatitump Jiquisiñ Carpa nayrakatana. Ucatsti sacerdotenacajj uywan wilapjja altar patjjamppacha thiyanacamppacha ch'ajjch'upjjaraquini.\n9“Qhititejj sumancthapiñatac mä oveja Tatitur loktcani ucasti naqhantat ofrendjama loktañapawa, wich'incjja jiqhanitpach qharekani, jiphillanacan liq'ipamppacha, 10maymurunacsti liq'imppacha, jiqhani liq'inacamppacha, q'iwchjjancqui uca liq'inacamppacha apakaraquini maymurunacamp chica. 11Ucatsti, sacerdotejj takwa altarjjaru naqhantayani, mank'añ ofrendata Tatitutaqui naqhantayasa.\n12“Uca loktäwitejj mä cabränejja Tatitur loktañapawa, 13ucatsti amparapjja uca uywan p'ekepjjaruw lokjjatani, ucatwa qharinucjjaraquini Tatitump Jiquisiñ Carpa nayrakatana.\n14“Qhititejj uywa loktcani ucajj naqhantat ofrendata Tatitur loktañapawa, jiphillanacan liq'inacapamppacha, 15maymurunacsti liq'inacapamppacha, jiqhani liq'inacamppacha, q'iwchjjancqui uca liq'inacamppacha apakatäñapawa maymurunacamp chica. 16Ucatsti, sacerdotejj takwa altärjjaru naqhantayani suma k'apquiri mank'añ ofrendata. Take liq'inacajja Tatitutaquiwa.\n17“Aca leyisti wiñayataquiwa, wawanacapan wawanacapataqui, cawqhantï jumanacajj jacapcäta ucqhanjja janipuni wilsa ni liq'sa mank'apjjamti.”


1 Reyes 14 - Holy Bible [Aymara Bible 1997] - (1Rey 14)\nQhä urunacanjja Jeroboam reyin Abías sat wawapaw usuta jicjjatasïna.\nUcatsti Jeroboam reyejj warmiparojj sänwa: “Saram yakhata isthapisiwayasina uqhamata jumar jan uñt'apjjañapataqui nayan warmejjätama, ucatsti Silo chekaru saram. Ucanwa jaqui Ahías profetajja, qhititejj nayar sisquitäna aca marcana reyïñajjataqui ucaru.\nApjjarusiwayam tunca t'ant'anaca, tortanaca, uqhamarac mä wayucha misq'iraqui, ucatsti saram jupan ucaru yatjjatiri aca wawajj cunänisa uca.”\nJeroboam reyin warmipajja uqhamwa luräna. Jupasti waquicht'asisinjja sarawayiwa Silo chekaru, ucatsti purïnwa Ahías profetan utaparu. Ucampis Ahías profetajj janiw sum uñjcjjänti, nayrapajj juc'at juc'atwa jan uñjcjjänti jupan awquëjjatap laycu.\nUcampis Tatituwa jupar yatiyäna Jeroboam ucan warmipan jutañapata usut wawapata jisct'asiri. Uqhamaraquiw yatiyaraquïna cunjämatï sañapäqui uca, ucatjja yatiyaraquïnwa yakhata isthapisita jutañapata.\nCunapachatï Ahías profetajj ist'äna uca warmina puncunjama mantanitapa ucqhajja, jupajj sänwa: “Mantanim Jeroboam reyin warmipa. ¿Cunatsa yakha warmita isthapistajja? Nayajj catoktwa mä jan wali yatiyäwi jumataqui,\nuqhamasti cutt'jjam, ucatsti Jeroboam chacharu sanim: Israelan Tatit Diosapajj aqham siwa: ‘Nayawa marca taypita apsunsma, ucatsti jilïritwa uchsma Israel marcajjana.\nNayaw Davidan familiapata reino apakta jumar churañataqui. Ucampis jumajj janiw David sirvirejj-jjamäctati, jupasti camachi arunacajjarojja phokhawayiwa, uqhamarac take chuymaw arcaraquitäna, jupan luratanacapasti chekapänwa nayan nayrakatajjanjja;\nUcatwa jichhajj jan walt'añanaca juman familiamjjarojj apayanëjja: Nayajj Israelanjja jiwayäwa juman familiamata chachanacaru; janiwa qhitisa kheparcaniti. Juman familiamjja k'alwa pichanucöjja, cunjämatï guanojj pichanucutäqui uqhama.\nFamilianacamajj marcan jiwapcani ucanacarusti anunacawa mank'antapjjani; ucatsti qhitinacatejj pampan jiwapcani ucanacarusti jach'a jamach'inacawa mank'antapjjani, naya Tatituwa uqham amtta uca laycu’ sasa.\n“Ucampis jumajj warmi, sartasina sarjjam utamaru. Cayumajj marcaru tact'cäta ucqhawa wawajj jiwjjani.\nUcatsti jupatjamajja take Israel marcpachawa wal jachapjjani, ucatjja imt'jjapjjaraquiniwa; Jeroboam familiapatjja jupa sapaquiwa sepulturaru imt'atäni. Jeroboam chachan take familiapatjja Israelan Tatit Diosapajja jupa sapanacwa juc'a jupatacjam jicjjatatap laycu.\nUcjjarusti mä reywa Israel marcaru uchani, ucawa urunacapana Jeroboam familiaparu k'ala tucjani. Jichhüruta qhuysarusti,\nTatitojj Israel marcarojj k'alwa thalsuni, cunjämatï wali jalir jawirajj cañanacaru thalsqui uqhama. Aca suma orake nayra awquinacaparu jupajj churcäna ucjja apakjjaniwa, ucatsti Eufrates sat jawirata juc'amp qhuriruwa jakonucunejja, Astarté c'ari diosa luratanacapata, uqhamata Tatitur colerayatapata.\nJeroboaman juchanaca luratapa laycuwa Tatitojj Israel marcaru catuyani, uqhamarac Israel marcaru jucha lurayatapataraqui” sasa.\nUcatsti Jeroboaman warmipajj sayt'asisinjja sarawayjjänwa; Tirsa chekaruw purïna; cunapachatï uta umbral mankhe mantcäna ucqhawa, wawajj jiwjjäna.\nUcatjja take Israel marcpachawa imäwiparu sarapjjäna, uqhamarac jupatjja jachapjjaraquïna, cunjämatï Tatitojj yatiycäna Ahías sat sirviri profetap toke.\nJeroboaman ucat ucjjaru luratanacapasa, uqhamarac cuna nuwasïwinacantejj sarnakcäna, uqhamarac reyïcasina yakha luräwinacapasa kellkatawa Israelana reyinacapana crónicas sat librona.\nJeroboamasti pä tunca payan marawa reyïna; jupan jiwjjatapatsti jupa lantejja Nadab sat yokapaw reyëjjäna.\nJudá orakensti Salomonan Roboam yokapaw reyïna. Jupasti pusi tunca mayan maraniwa reyïña kalltäna, ucatsti tunca pakallkoni marawa apnakäna Jerusalén marcana, cawquïr marctejj Tatitojj ajlliscän Israel tribunacata take marcanacapata, jupan sutipajj ucancañapataqui. Roboaman taycapasti Naama sutinïnwa, jupasti amonita warmïnwa.\nUcampis Roboaman luratanacapajj janiw walïcänti Tatitun nayrakatapana, ucatsti juc'ampwa colerayäna nayra awquinacapana jucha luratanacapata sipansa.\nJupanacasti yakha diosanacataquiwa santuario utanaca lurayapjjäna, ucatsti lurapjjänwa kalanacata, lawanacata diosanaca take alto kollunacana, uqhamarac walja laphinacani kokanacan cayunacaparusa.\nUqhamaraquiw uca orakenquir chachanacajja chacha masinacapampi jan wali lurañ yatipjjäna diosanacapataqui ascsa lurapcaspa uqhama, ucanacasti jucharar marcanacana jan wali luräwinacapänwa, cawquïr marcanacarutejj Tatitojj jakonuccäna israelitanacana nayrakatapata ucanaca.\nRoboam reyejj pheska mara apnakcäna ucqhasti, Egiptona Sisac sat reyipawa sarasina Jerusalén marcaru nuwantäna.\nTatitun templopana suma imatäqui ucanacsa catuntasiraquïna uqhamarac reyin palaciopatsa. Takwa apasjjapjjäna, uqhamarac Salomonajj korita escudonaca luraycäna ucanacsa.\nRoboam reyisti ucanac lantjja broncetwa escudonaca lurayjjäna, ucatsti catuyänwa uñjapjjañapataqui reyina palacioparu mantañäqui uca guardianacan oficialanacaparu.\nSapa cuti reyejj Tatitun temploparu sarcäna ucqhawa guardianacajja ucanaca apapjjäna. Ucatjja wastataw uchjjapjjäna guardianacana utaparu.\nRoboaman ucat ucjjaru luratanacapasa, cuntejj jupajj lurcäna ucanacasa kellkatawa, Judá ucanquir reyinacan crónicas sat libropana.\nRoboam uqhamarac Jeroboam uca reyinacajj niya ucqhata ucqharuwa guerrasiñanacapajja utjäna.\nUcatjja cunapachatï Roboamajj jiwjjäna ucqhasti, nayra awquinacapamp chicaw imt'atäjjäna Davidana marcapana. Taycapasti Naama sat sutinïnwa, Amón sat ucanquiriraquïnwa. Ucatsti jupa lantejja Abiam sat yokapawa reyëjjäna.


Aka yatichäwinakaw utji: qollq wajjtʼaña, juchanakapat arrepentisirinaka, Betzata estanque | Taman yatjjatañataki\n¿Kuna arutsa liytʼäta? Albanés Alemán Amárico Armenio Aymara Azerí Azerí (alfabeto cirílico) Bassa (Camerún) Becol Bengalí Boulou Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chuvash Cingalés Citonga Coreano Croata Danés Efik Eslovaco Esloveno Español Estonio Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italiano Japonés Kannada Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Letón Lituano Luganda Luo Macedonio Macua Malayo Malayálam Malgache Maratí Maya Mongol Ndebele (Zimbabue) Nepalés Noruego Okpe Oromo Osético Pangasinán Panjabí Papiamento (Curazao) Persa Pidgin de las islas Salomón Pidgin nigeriano Polaco Portugués de Brasil Quechua boliviano Rumano Ruso Samoano Sango Sena Serbio (Alfabeto cirílico) Serbio (alfabeto latino) Shona Sranangtongo Suajili Sueco Tagalo Tai Tamil Tayik Telugu Tetun Dili Tigriña Tivo Tok pisin Tsotsil Tumbuka Turco Turcomano Tuvaluano Twi Tártaro Ucraniano Urdu Uzbeko Vietnamita Waray-Waray Wolaita Xitshwa Yao Yoruba Zapoteco (Istmo) Árabe\nGobiernotak irnaqapki ukanakamp parlasajja, cristianonakajj concienciaparjamaw kuns amtapjjañapa\nGobiernotak irnaqapki ukanakarojja, ¿cristianonakajj qollq wajjtʼapjjaspati?\nUka jisktʼar qhanañchañatakejj walja toqenakat amuytʼañaw wakisi. Cristianonakajj honrado chuymanïpjjañapawa, jakapki uka markan leyinakapsa istʼapjjañaparakiwa, ukampis janiw ukanak phoqañ laykukejj Diosan leyinakap pʼakintapjjañapäkiti (Mat. 22:21; Rom. 13:1, 2; Heb. 13:18). Diosar servirinakajj jaqe masipar jupanak kikparjam munasiñatakiw wal chʼamachasipjje, janiw jupanakan chuymap ustʼayañ munapkiti, costumbrenakapsa respetapjjarakiwa (Mat. 22:39; Rom. 12:17, 18; 1 Tes. 4:11, 12). Ukanak yatiñaw aka Oraqpachankir jilat kullakanakarojja, autoridadanakar qollqe wajjtʼañajj walikïskiti janicha uk amuyañatak yanaptʼaspa.\nWalja markanakanjja, markachirinakajj janiw gobiernotak trabajipki ukanakarojj qollqe churapjjañapäkiti, jupanakajj kunatï lurañajj waktʼki ukakwa lurasipki. Marka apnaqeriw jupanakarojj pagop churi, ukhamajj janiw uka irnaqerinakajj markachirinakat qollqe katoqañ suyapkiti, ni mayipkarakisa. Kuntï lurapki ukajj leyinakarjamäkchisa, janipuniw markachirinakat qollqe katoqapjjañapäkiti, ni mayipjjañapäkisa, ukham lurapjjaspa ukhajja, markan leyinakap conträspawa, qollqe chilltañamp sasirakispawa. Ukham leyinakanïpki uka markanakanjja, cristianonakajj janipuniw gobiernotak irnaqapki ukanakarojj qollqe wajjtʼapjjañapäkiti.\nUkampis yaqhep markanakanjja, janiw ukham leyinakajj utjkiti, utjchi ukasa, janiw taqenejj ukarjam phoqapkiti. Inas markaman ukhamarakïchi. Uka markanakan gobiernotak irnaqerinakajj jan sinttʼasisaw jaqenakat qollq lunthatapjje, jan ukajja, ‘irnaqatajat qollq churañamawa’ sasaw sapjjaraki. Jan qollq churatajj janiw kuns lurañ munapkiti. Casarasiñataki registror qellqayasiñatakisa, impuestonak pagañatakisa, uta lurayasiñataki papelanak apsuñatakisa, qollq mayipjjapuniwa. Jan churatajj janiw ukanak lurasiñapatakejj permiso jankʼak churapkiti. Mä markanjja, bomberonakajj qollq jan churatajj janiw nina jiwarayirejj sarapkiti.\nYuspärañataki maynir kun churañas walikïskiwa\n‘Ukhamanakan uñjasisajj qollqe churañajj wakisipuniwa’ sasaw waljanejj amuyapjje. ‘Kuna lurañatï waktʼki uk sum phoqapjjañapatakiw qollq irjjattʼañajj wakisi’ sasaw yaqhep cristianonakajj amuyapjjarakispa. Ukampis ukhamanakan uñjasisajja, kunatï Diosatakejj walïki jan walïkaraki uk sumwa mä cristianojj amuyasiñapa. Irnaqtʼatapat maynïr mä qawqha qollqe wajjtʼañajj walikïskiwa, ukampis leyinakarjam jan walïki uk jikjjatañataki maynir qollqe chilltañajj janiw walïkiti. Yaqhep markanakanjja, multa pagañajj utjki uk jan pagañ layku, jan ukajj leyinakarjam jan walïki uk jikjjatañatakiw policianakarusa yaqha ukham autoridadanakarus qollqe chilltañ yatipjje. Jan wal lurañataki maynir qollqe chilltañasa jan ukajj qollqe chilltayasiñasa, janipuniw walïkiti. Ukham lurasajj janiw cheqaparjam sarnaqatas uñachtʼayksnati (Éxo. 23:8; Deu. 16:19; Pro. 17:23).\nGobiernotak irnaqapki ukanakat yaqhepajj qollq mayiñwa yatipjje, ukampis Biblian yatichäwiparjam sarnaqer cristianonakajj janiw churapkiti. Ukhamtï lurapjjaspa ukhajja, qollqe chilltañajj walikïskaspas ukhamwa jaqenakar amuyayapjjaspa.\n‘Leyinakarjam jan walïki uk jikjjatañataki qollqe maynir wajjtʼañajj qollq chilltañamp sasispawa’ sasaw Diosan leyinakaparjam sarnaqer cristianonakajj amuyapjje. Ukampis ukajj jakapki uka markan luräwinakaparjamäspawa, maynin sum irnaqtʼañapatakisa, kun katoqañatak jan añch suyañatakisa inas mä cristianojj mä qawqha qollqe churañ amtchispa. Yaqhep cristianonakajj gobiernonkir hospitalanakanwa qollayasipjje, ukanakanjja janiw qollqejj mayiskiti. Ukatwa yuspärañatakejj doctoranakaru jan ukajj enfermeranakar mä qawqha qollqe wajjtʼapjje, jan ukajj yaqha ukhamanak churapjje. Ukampis qollayasjjapjje ukhaw ukanak churapjje, janïräkipan churapjjaspa ukhajja, sum uñjayasiñ laykukis qollq chilltapkaspa ukhamäspawa.\nKunjamanakansa sapa markankir cristianonakajj uñjasipjje uk janiw aka yatichäwin taqpachpun qhanañchksnati. Ukhamajj markan luräwinakapajj kunjamäskchinisa, sapa mayni cristianow concienciaparjam kunsa lurani uk amtjjañapa (Rom. 14:1-6). Kunatï leyinakarjamajj jan walïki uk janipuniw mä cristianojj lurkaspati (Rom. 13:1-7). Janirakiw kunatï Diosan sutip qʼañuchkaspa jan ukajj mayni cristianonakar pantjasiykaspa ukanaksa lurkaspati (Mat. 6:9; 1 Cor. 10:32). Kuntï mä cristianojj lurañ amtki ukajj jaqe masipar munasitapwa uñachtʼayañapa (Mar. 12:31).\nMaynejj tamar kuttʼanjje ukhajja, ¿kunjamsa tamankirinakajj kusisipjjatap uñachtʼayapjjaspa?\nLucas 15 jaljanjja, Jesusajj 100 uwijanakani mä chachatwa parli. Uka chachajj mä uwijap chhaqatap amuyasajja, 99 uwijanakap jaytawayasinwa chhaqat uwijapar thaqher sari. “Jikjjatjjasinsti kusisitaw kallachipjjaru apasinjje. Utar purjjasinsti taqe amigonakapa jawsthapisi, ukhamarak uta jakʼanakapsa ukat saraki: ‘Kusisipjjam nayampi, chhaqatäkäns uka ovej-jja jikjjatjjtwa’ sasa”. Jesusajj akham sasaw uka sarnaqäwit parlañ tukuyi: “Uka pachpawa alajjpachanjj jukʼamp kusisiñajj utji mä juchararan arrepientisitapatjja, llätunk tunka llätunkani aski jaqenakajj jan kunats arrepientisipjjañapajj utjki ukanakat sipansa” sasa (Luc. 15:4-7).\nFariseonakaru, ley yatichirinakaru cheqañchañatakiw Jesusajj uka arunak säna, jupanakajj impuesto parlirinakampi jucha lurir jaqenakampi parlatapatwa Jesusar juchañchapjjäna (Luc. 15:1-3). Kunapachatï mä jucharar jaqejj arrepentisisin kuttʼanjje ukhajja, ‘alajjpachan jukʼamp kusisiñaw utji’ sasaw Jesusajj jupanakar säna. Uk yatisajj inas akham jisktʼassna: “Niyakejjay alajjpachan kusisiñajj utjchejja, ¿janit aka Oraqen maynin arrepentisisin kuttʼanjjatapata, ukhamarak ‘cheqa thakin’ sarnaqjjatapat kusisiñajj utjañapäkarakispa?” sasa (Heb. 12:13).\nKunapachatï maynejj tamar kuttʼanjje ukhajj wal kusisiñasa. Cheqas tamar kuttʼanjjasajja, jucha luririrejj taqe chuyma arrepentisitapwa uñachtʼayañapa. Ukampis tamar kuttʼaniñ amtatapat wal kusistanjja. Ukhamajj kunapachatï irpir chuymaninakajj maynin tamar kuttʼanjjatapat yatiyapjjani ukhajja, respetompi amparanak tʼajjllirañajj walikïskaspawa.\nJerusalenankir Betzata estanquen umajj utjkäna ukajja, ¿kunatsa onjjtäna?\n‘Kunapachatï Betzata estanquen umajj onjjtki ukhajja, maynejj ukar mantasin qollasispawa’ sasaw Jerusalenankir yaqhep jaqenakajj amuyapjjäna (Juan 5:1-7, NM). Ukatwa usutanakajj ukar sarapjjerïna.\nJudionakajj costumbrenakaparjam qʼomachasiñatakiw uka estanquer sarapjjarakirïna. Betzata estanque jakʼan yaqha estanque utjatap laykojja, umapajj pachpakïskiriwa, janiw saraqerïkänti. Uka pä estanquenakajj mä pachpa utankakïnwa. Ukat mä perqaw jaljtayäna sasaw uka toqet yatjjatirinakajj sapjje. Uka perqanjja, uma pasañapatakiw aynach toqen mä jiskʼa punkojj utjäna. Ukhamajj uka punknamaw judionakajj qʼomachasiñ suyapkäna uka estanquerojj umajj pasäna. Ukatwa estanquen umapajj onjjtäna.\nGriego Arut nayra Qollan Qellqatanakanjja, Juan 5:4 jiskʼa tʼaqajj janiw utjkiti. 300 maranakan utjkäna uka Códice Sinaítico ukansa janirakiw utjkiti. Uka jiskʼa tʼaqanjja, mä angelaw um onjjtayäna sasaw yaqhep Biblianakan jaqokipasiwayi. Ukhamäkchisa, kunjamtï Bibliajj siskejja, 38 maranak usutäkäna uka chachajj janiw Betzata estaquer mantasajj qollaskänti, jan ukasti, Jesusaw uka chacharojj usupat qolläna.\nAka revista liytʼirinakan jisktʼäwinakapa: mayo 2016


Taqit suma anatt'ir yatxatir wawanakar wayna tawaqunakar ch'amacht'añatakiw amtanak wakt'ayasipki\nMachaq amtanakaw utji, jisk’a yatiqañ utanakampin jach’a yatiqañ utanakampin suma anatt’ir yatiqt’ir wawanakampitak wayna tawaqunakampitakiwa sasaw tata Álvaro García Linerax arsuwiyi, jupax markasan Sullka Irpiriparakiwa.\nAka machaq amtanakax anatt’irinakampir yatxatt’irinakampir “yaqha chiqar khithañataki”, “yatiqapxañapataki”, “payllañatakiwa” sasaw qhanancht’awiyi.\n“Evo Morales Jilïr Irpirimpiw amtanak wakt’ayasipktha, ukanakax jumanakatakïniwa (anatirinakampitak yatxatt’irinakampitaki)” sasaw jupax Yatiqirinakan 2019 Anatäwipatak jawillt’kasaw ukham arsuwiyi. Marka Jach’a Utanw yatiqirinakamp jikist’awiyi, ukanw ukham sawiyi.\nUka amtanakampix anatt’ir yatxatt’ir wawanakar wayna tawaqunakaruw yanapt’atäni, khithinakati wali sum anatt’apki yatxatt’apki jupanakaru, qhiparux anqa markanakaruw jupanakarux khithatäni.\nUka amtanak juk’amp jasak sarantayañatakix, anatirinakamp yatxatt’atanakampix tamacht’asipxam, ukhamat jank’ak jumanakarux jikxatatäni sasaw Sullka Irpirix sawiyi.\n“Yatichirinak puriyaniñ munapxtha, yant’añ utanakampiw yanapañ munapxsma, anqa markanakan atipt’asipkät ukja. Tamacht’asiñataki, yatiñataki, atipt’asiñatak utjki uka luräwinakanw yanapt’añ munapxsma” sasaw arsuwiyi.\nYatiqirinakan Anatäwipampin Yatiqirinakan Yatiñamp Yant’asiñapampinx khust’at yatiqirinakaw utji, jupanakar yanapt’añatakiw irnaqasipktha, uka yant’äwinakanx 1,5 waranq waranq yatiqirinakaw yant’asipxi sasaw tata García Linerax arsuwiyi./RAR


Salmos 89 - Holy Bible [Aymara Bible 1997] - (Sal 89)\nTatay, qhuyapayasiñamat wiñayapuniw k'ochü, juman asquïtamat jan karjasisaw yatiyä.\nWiñay munasiñamat arsü; arsutam phokherïtamat yatiyä, alajjpachjam jan mayjt'irïtamat parlaraquï.\nJumaw Davidampejj arust'äw luräyätajja, ajllit uywatamarojj arsüyätawa:\n“Allchhinacamaruw wiñayatac utt'ayä, reyit juma lanti kont'asipjjañapataqui” sasa.\nTatay, alajjpachajj muspharcañ luratanacam yatiyi, asqui cancañamasti angelanac taypin yatiyasiraqui.\n¡Tatay, janiw cawquïr diosas alajjpachanjja, jumamp chicachascaspati!\nTake ch'aman ajjsarcay Diosätawa, alajjpachanquirinacamp muyuntatätawa.\nTake ch'aman Tatit Diosay, takpach ch'amajj jumanquiwa, cheka cancañasti jumar muyuntiriwa; janiw qhitis jumjamajj utjquiti.\nJumaw lamar kotarojj llamp'uraytajja, jach'a mathapinacarus t'acuraytajja;\njumaw lamar kotanquir ajjsarcañ animalar t'unjtajja, ch'aman amparamampiw timanacamarojj ananuctajja.\nAlajjpachas acapachas jumanquiwa, jumaw acapach lurtajja, takpach oraken utjirinacs luraractajja.\nJumaw amsta toksa, aynach toksa lurtajja, Tabor kollump Hermón kollumpejj cusisitaw sutim jach'añchapjje.\nAmparamajj take ch'amaniwa; ch'eka amparamajj jan atipcayawa, cupi amparamasti wali ch'amaniwa.\nChekapar uñjañampi, asqui cancañampiw reyi konuñamarojj thurjjäsiyi, munasiñamp, cheka cancañampiw jumar jicjjatirejj jutapjje.\nTatay, jumar cusisiñamp yupaychir marcajj cusisiñaniwa: khanamamp khant'ayat sarnaker marcajj cusisiñaniwa,\njuman sutim laycuw sapür cusisiñanïpjje, juman asqui cancañam laycuw cusisipjje.\nJumaw ch'amapätajja, aytat cancañapätasa, qhuyapayasiñam laycuw ch'amanacajjajj jiljjati.\nJiwasanacan arjjatirisajj Tatituwa, Reyisasti Israel marcan Kollanapawa.\nNayra pachanjja, uñstäwi tokew parläyätajja, iyawsirinacamarusti aqham säyätawa: “Marcajj taypit jan ajjsarir chacharuw ajllista, juparuw jach'ar aptta, yanaparacta.\n¡David uywatajjaruw jicjjatta! kollan aceitemp jawintasaw reyit utt'ayta;\nyanapajjajj janipuniw jupatac pist'caniti, ¡ch'amajjampiw jupar ch'amañchä!,\njaniw timanacajj jupar jaljjatapcaniti, janiraquiw khoru jakenacas atipapcaniti.\nTimanacaparojj takjjatäwa; uñisirinacaparusti t'unjäwa.\nMunasiñajjampi, asqui cancañajjamp catokani, sutejj laycuw ch'amapajj jiljjatani.\nCh'amapampi, apnakañ cancañapamp thurt'ayä, Mediterráneo lamar kotat kalltasa, Eufrates jawircam puriyasa.\nJupajj nayar art'asitaniwa: “Jumaw Awquejjätajja, Diosajjätasa, khespiyir Karkajjätasa” sasa.\nNayasti tayna yokall wawat uñt'asjjä, acapachanquir reyinac taypin jilïrit uñt'asjjaraquï.\nMunasiñajjajj jupa laycojj wiñayäniwa, jupamp arust'atajjasti thuruñchatäniwa.\nAllchhinacapajj jupa lantiw marcarojj wiñay apnakapjjani, alajjpachan utjañapcamaw reyi konuñancapjjani.\n“Wawanacapatejj camächit arojjar jaytanucupjjani, janirac arsutanacajjarjamas jacapcani,\nleyinacajjtejj ñankhachapjjani, janirac arsutanacajj imapcan ucajja,\njawk'añ thujrumpiw juchanacapat mutuyä, jawc'añampiw jan wali luratanacapat t'akhesiyä.\nDavidar munasitajjsti janiw jaytanuccäti, janiraquiw jupar arsutajj phokhañs armascäti.\nJaniw jupamp lurat arust'äwirojj p'aquintcäti, janiraquiw arsutanacajjs mayjt'aycäti.\nKollan cancañajj laycuw juramento lurta, janiw juparojj c'arintcäti:\nallchhinacapajj jupa lantiw marc apnakapjjani, intin utjañapcamaw reyi konuñancapjjani.\n¡Phajjsir uñtat thurt'atäpjjaniwa! ¡Alajjpach utjañcamajj thurt'atäpjjapuniniwa!.”\nJumasti ajllit reyirojj jakonuctawa, jisc'acharactawa; jupampejj jachjayastawa.\nUywatamampejj arust'äwi p'aquinttajja; pillupsti orakeruw jakonuctajja.\nTakpach perkanacap p'iyanoktajja; ¡marcanacap t'unjaractajja!\nTake jakew uca chek saraquipasajj lunthatji; uta jac'a masinacapasti jupat sawcasipjje.\nJumajj timasirinacaparuw ch'amañchtajja, uñisirinacapampiw larusiytajja.\nUcampis jupataquejj espadap muthuptaytajja, nuwasiñansti janiw yanapctati.\nAytat cancañap alt'aytajja; reyi konuñapsti orakeruw jakorpaytajja;\nwalja maranac jacañap apaktajja, p'enka tucuñampiw phokhantaractajja.\nTatay, ¿cunapachcamarac imantasïtasti? ¿K'apisiñamasti ninjamapunit naqhanisti?\nTatay, amtasim, jacañ urunacajjajj juc'ataquiquiwa; juman irnokat jakejj juc'a urunacaquiw jaqui.\nJaniw qhitis wiñay jaccaspati, janiw qhitis jiwan ch'amapat khespcaspati.\nTatay, ¿cawquincarac qhuyapayasiñamasti? ¿Cawquincarac Davidar churañatac juramentomp arsutamasti?\nTatay, uywatanacaman t'akhesitapat amtasim: jakenacan toketanacapjja, chuymajjaruw apascta.\nTatay, timasirinacamajj uqham t'akhesiyapjjetu, ajllitamarojj uqham sapa chellktan jisc'achapjje.\nTatitojj wiñayatac jach'añchatäpan: ¡Uqhamäpan!


Global Voices Aymarata » Wasüruw ejército de Assad ukat mistxta · Global Voices Aymarata » Print\nJaqukipäw uñt'ayata/apkatata 25 Chinuqa phaxsi 2013 12:05 GMT 1\t · Qillqiri Syria Deeply (es) ukan jaqukipiri\tGabriela García Calderón Orbe, Nelly Sosa\nCategoria-naka: Medio Oriente & Norte África, Siria, Citizen Media, Guerra & Conflicto, Política\nSyria Deeply  [en] ukar yanapiñatakix mä qillqatanak lurasipta ukhamarus kunjams civilinakax ninataypin arnaqasipki uk uka qilqatax uñast`ayi, qillqirinakan ch`axwawinakap ukamp uñachayasipta.\nJichhax News Deeplyamp mä pä tunka maran jaqimp mä aruskiptawin uñjañani, uka jaqix base militar de Sulas del ejercito de Sirio ukat mistxiriwa ukhamarus maysatuqir manxatapat ukanak uñakipañani. Jupax janiw sutix aka qillqtawin aytapxatati ukham mayt`awayi.\nQullu Jebel Turkman uka manqhan aka provincia de Latakia, ukan Ejército Siria Libre mä utan jakapxäna ukan jichhax uñjastan. Kunjams uta manqhan ventananakas walpun bomba liwtatapat khatati ukhamarak qanayirinak soldados de Bashar al-Assad ukanakax munas jan munas ukar sarapxi ukhamarus jupanakax walpun qiwtasiñ munapxi jupanakaruw uknak liwti.\n“periodista jaqir estadounidense jaqimpir janipuniw uñjirikti jichhakiw uñjta” asjarasaw arst`ani. “ejercito de Siria uksan maraw ukankawayta. Nayraqatatapuniw mistxañ munayata, ejercito de Siria walpun jilaskana juqam juqam soldadonak purisinipkana uk uñjasax walpin lup`irita sarxa sarxa chuyma wayt`asiri, janir mantasax nayax janiw sum amuyasirikti revolucionajax sat`xaniw Assad ukax nayrankapuniniw ukham amuyasirita”.\nJan soldad sarxañapatakix mä escolta de shabiha sapa soldadotaqix utjäna, uk sapa mantiriruw churapxäna. Ukham utt`asiwayi kuna pachax soldadonakax ejercito jayt`xapxirina uk janiw ejercitotakix walikanti.\nPallapallanakax ejercito de Siria Libre ukat sustatapxana mistuñ mistuñakiw amtasipkana. Shabiha ukanakax jiwasamchik sarnakapxirina janiw sap sarnakapxirikiti, ukat sapta: akankapxakipxañani janis mistuñas utjiti.\nSoldad waynanakax pinapi akat aruskiptasipxana.\nWila masinakampikiw arst`asiñarina janiw yaqha jaqir arst`añajakanti. Wila masijax Damasco uksankapxiwa jupanakax ejercito jaytatajat q`uchikipxiwa janiw kuns sapkituti”\nJaniw maysa soldadonakarux jiwayañ munapkanti jan ukax ch´amanchapxirina ukhamarus janiw wal usuchapkanti turpakiw usuchapxana.\nJaniw lurkiristi…nayrqatax maysaruw churt`a janiw soldad masijarux jiwaykiristi. Janiw nayakikti yaqhanakax lurapxarakiw uñchukiris janiw amuyaskiti.\nOficiles ukanakax poder ukamp utjasirinakawa ukat “jiwasax mayraqatar mistupxañani, utaruw sarjañani” ukham art`asipxi. Maysatuqit jupanakax jak`achasipat yatjapxiwa.\nEjército en Idlib ukan jilpach irnaqawayi, uka phipa phaxsinakax Latakia qull ukan walpun irnakapat uñt`anwa. Uka pachax “janiw samarkayati janiw markaxarux miskitikti” ukham sani.\nJanir jutasax aka entrevistarux nayat wali llakitaskayatwa. ¿kunjams machaq soldadotapat aka líder de ejercito de batallón del ejercito de Siria Libre ukat yatsna jan uñakipir jaqitapata ukhamarus jan maysa qutur jilir irpirir jiwasat yatiyiri ukanak kunjamay yatsna? Ukham jist`asixat jilir irpirix situ: “awkipamp Damasco uksan aruskipanim”. Ukhamarus seguridad de las bases del régimen kunjamas a chiqat uk churam janiw arjaratati, parlakipani. “janiw mistuñjamakiti walpiniw irnaqaña” ukham arst`ani.\nURL to article: https://aym.globalvoices.org/2013/01/5265


Gálatas 3 | Online Bible | New World Translation\nMateo Marcos Lucas Juan Hechos Romanos 1 Corintios 2 Corintios Gálatas Efesios Filipenses Colosenses 1 Tesalonicenses 2 Tesalonicenses 1 Timoteo 2 Timoteo Tito Filemón Hebreos Santiago 1 Pedro 2 Pedro 1 Juan 2 Juan 3 Juan Judas Apocalipsis 1 2 3 4 5 6\nLeyirjam sarnaqañampi Diosar confiyañampi (1-14)\nCheqapar sarnaqer jaqejj Diosar confiyatapatwa jakani (11)\nDiosajj Abrahanar siskäna uka promesajj janiw Leyirjamäkiti (15-18)\nCristojj Abrahanan wawapawa (16)\nLeyin qalltapa; Leyejj kunatakis churasïna (19-25)\n“Cristo Jesusar confiyapjjatamatwa Diosan wawanakapäpjjtajja” (26-29)\nAbrahanan wawanakapajj Cristonkirïpki ukanakawa (29)\n3 ¡Galaciankiri jan amuytʼasir jaqenaka! Kunjamsa Jesucristorojj lawar chʼakkatasajj* jiwayapjjäna ukjja sumwa jumanakarojj qhanañchapjjsma, ukhamajj ¿khitirak engañjapjjtamsti? 2 Nayajj aka mayakwa jisktʼañ* munapjjsma: ¿Leyirjam sarnaqasati espíritu santo* katoqapjjta, jan ukajj kunanaktï istʼapkta ukar confiyapjjatamatcha* katoqapjjta? 3 ¿Jan amuytʼasirïpjjapuntati? Qalltanjja espíritu santon irpataw sarnaqasipkayätajja, jichhajj ¿jaqen* amuyunakaparjamat sarnaqapjjäta? 4 ¿Inamayat ukhataq tʼaqesipjjta? Janjamakiw ukhamäkaspati. 5 Ukhamajj khititï espíritu santo churapktam ukhamarak jumanak taypinsa milagronak lurki ukajja, ¿leyirjam sarnaqapjjatamatti, jan ukajj istʼapktas ukar confiyapjjatamatcha* ukanak luri? 6 ¿Janit Abrahanajj “Jehová* Diosar confiyatap* layku cheqapar sarnaqer jaqet uñjatäkänjja”? 7 Jumanakajj sum yatipjjtajja, khitinakatï Diosar confiyapki* ukanakaw Abrahanan wawanakapäpjje. 8 Qellqatanakajj Diosaw yaqha markankiri jaqenakarojj jupar confiyapjjatapat* cheqap sarnaqerit uñjani sasaw nayratpach qhanañchjjäna, ukatwa Abrahanarojj janïräkipan suma yatiyäwinakajj akham sasin yatiyasjjäna: “Juma taypiw taqe markanakajj bendisitäpjjani” sasa. 9 Ukhamajj kunjamtï Abrahanajj Diosar confiyatapat* bendisitäkänjja, ukhamarakiw Diosar confiyirinakajj* bendisitäsipki. 10 Taqe khitinakatejj ley phoqañar katuyasipki ukanakajj maldisitäpjjewa. Qellqatanjja akham siwa: “Taqe khitinakatejj rollon qellqatäki uka Leyirjam jan sarnaqapki ukanakajja, maldisitäpan” sasa. 11 Janiw khiti jaqes ley phoqasajj Dios nayraqatan cheqap sarnaqer jaqet uñjatäkaspati. Qellqatanjja siwa: “Cheqapar sarnaqer jaqenakajj Diosar confiyapjjatapat* jakapjjani” sasa. 12 Maynejj Diosar jan confiyasajj* Leyirjam sarnaqaspawa. Qellqatanjja siwa: “Khititejj Ley phoqki ukajja, ukarjamaw jakani” sasa. 13 Qellqatanjja sarakiwa: “Taqe khititejj mä lawar warkkatatäki ukajja, maldisitawa” sasa. Cristow jiwasanak lanti maldisit uñjasïna, ukhamatwa Leyin maldicionapat salvasajj jiwasar alasistu. 14 Ukanakajj lurasïnwa, Abrahanan bendicionapajj Cristo Jesús taypi markanakar puriñapataki, ukhamat Diosar confiyatasat* suyatäkäna uka espíritu santo katoqañasataki. 15 Jilatanaka, kuntï jaqenakajj lurapki uka toqet parltʼapjjäma: mä pactojj* luratäjje ukhajja, jaqen luratakïkchisa, janiw khitis uka pacto chhaqtaykaspati, janirakiw khitis ukarojj kunampis yaptʼkaspati. 16 Abrahanampir wawapampiruw Diosajj promesanak arsüna. Ukampis janiw “wawanakamampiruw” sasajj siskänti, waljanitsa parlkaspa ukhamjja, jan ukasti “wawamampiruw” sasakiw säna, maynitaksa parlkaspa ukhama, jupasti Cristowa. 17 Ak sañwa munapjjaraksma: pusi patak kimsa tunkani* maranak qhepat purinkäna uka Leyejja, janiw Diosajj lurkäna uka pacto chhaqtaykiti, janirakiw Diosan arsutanakapsa chhaqtaykiti. 18 Diosatejj leyirjam herencia churchi ukhajja, janiw uka herenciajj Diosan promesaparjamäkaspati. Ukampirus Diosajj promesa luratapatwa Abrahanarojj uka herencia khuyapayasiñat* churäna. 19 Ukhamajj ¿kunatakis Leyejj churasïna? Juchanak qhanstayañatakiw ukajj yaptʼasïna. Ukampis kawkïr wawatakitejj promesajj arsusiwaykäna uka wawan puriniñapkamakiw uka Leyejj utjañapäna. Diosaw uka Leyjja angelanakampi Moisesar churayäna, Moisesasti pacton yanapiripjamaw* jaqenakarojj uka Ley churarakïna. 20 Ukampis mayni sapaki mä pacto lurki ukhajja, janiw pacton yanapiripajj munasjjeti. Diosampejj ukhamarakiwa, Diosajj promesa arskäna ukhajja, jupa sapakiw uk arsüna. 21 Ukhamajj ¿Leyejj Diosan promesanakap conträpachati? ¡Janiw ukhamäkiti! Jakañ churiri mä leyitejj churasispänjja, uka leyimpikiw jaqenakajj cheqapar sarnaqerit uñjatäpjjaspäna. 22 Ukampis Qellqatanakajj jucharuw taqe jaqenakar katuyäna, ukhamat kuntï Diosajj arskäna ukanakajj Jesucristor confiyirinakaru* churasiñapataki. 23 Janïr Cristor creykayätan ukhajja, leyir istʼasa, leyir katuyata ukhamaw sarnaqayätanjja, ukañkamasti Cristor creyiñjjat qhanañchasiñapwa suyaskayätanjja. 24 Ukhamasti Leyejj Criston ukar irpañatakejj mä uywiriruw jiwasatak tuküna, ukhamat jupar confiyatas* layku cheqapar sarnaqer jaqet uñjatäñasataki. 25 Niyakejjay jichhajj Cristor creyiñajj utj-jjchejja, janiw uywirir katuyatäjjtanti. 26 Taqe jumanakajj Cristo Jesusar confiyapjjatamatwa* Diosan wawanakapäpjjtajja. 27 Taqe khitinakatï bautisasjjapjjta Cristompis mayakëjjapjjarakta ukanakajja, Cristjamäjjapjjtawa. 28 Ukhamajj niyakejjay taqe jumanakajj Cristo Jesusan discipulopjamajj mayakëjjapjjstajja, janiw judiosa, griegosa, esclavosa, ni libre jaqesa utj-jjeti, janirakiw warmisa ni chachasa utj-jjeti. 29 Ukhamarus jumanakatï Cristonkirïpjjstajja, Abrahanan wawanakapäpjjtawa, kuntï Diosajj Abrahanar prometkäna uksa katoqapjjarakïtawa.\n^ Variante: “kʼutkatasajj”.\n^ Variante: “chhiktʼañ”.\n^ Jan ukajja, “iyawsapjjatamatcha”.\n^ Jan ukajja, “jañchin”.\n^ Jan ukajja, “iyawsatap”.\n^ Jan ukajja, “iyawsapki”.\n^ Jan ukajja, “iyawsapjjatapat”.\n^ Jan ukajja, “iyawsatapat”.\n^ Jan ukajja, “iyawsirinakajj”.\n^ Jan ukajja, “jan iyawsasajj”.\n^ Jan ukajja, “iyawsatasat”.\n^ Ukajj mä acuerdor mantaña sañ muni.\n^ Griego arunjja, khititejj paninir mä acuerdor mantapjjañapatak yanaptʼki uka jaqetwa parlaski.\n^ Jan ukajja, “iyawsirinakaru”.\n^ Jan ukajja, “iyawsatas”.\n^ Jan ukajja, “iyawsapjjatamatwa”.


Sanqatallanaka – Tarqueadas\nTarqaxa mä p’iya phusañawa, ukasti luratarakiwa t’axt’a janq’u tarqu lawanakata, uka jach’a phusañana lankhupasti, 6 a 8 cm; patxarusti aparakiwa suxta p’iyanaka ukhamaraki aparakispawa phisqha kasta tununaka, jani ukaxa paqallqu kasta tununaka (López 2007). Uka karanganaka sutininsti, López (2007) sutiñchatansti, juphasti qhanañcharakiwa kimsa kasta jach’ani jisk’ani tarqanaka; jach’aki ukasti, tayka jani ukaxa lik’u, satarakiwa (52 cm.) jalla ukaru arkiristi, malta satarakiwa (34 cm.) jalla ukaru arkiristi, ch’ili satarakiwa, ukaxa sinti jisk’axarakiwa (28 cm.). Wali uñt’atanakasti akanakarakiwa: Putusïna tarqa, salinasa tarqa ukhamaraki kurawara tarqa.\nMaya qillqata utjarakiwa tarqa chiqanakata, rinku aruta “ emit a deep, Sharp sound all notes, which becomes smooth when blown hard” (Bastien, 2004:559) ukana sarakiwa, waljani jaqinakarakiwa phusarapxi mayacht’asisna; uka maya qutu phusirinakasti satarakiwa: Tarqiyada; phusapxarakikiwa kimsa jaqisa, jani ukaxa sapakisa, uka uywanaka awatirinakaxa, sallqa qullunakana (Romero 2008). Khitinakatixa maya qutucht’asisna phusarapxixa “juphanakasti irnaqapxarakiwa mä ch’amjaña lurawinaka tarqanakampi, kajanakampi ukhamaraki wiphalanaka jawq’añanakampi; jalla ukarusti phichukrakwa phaxtayapxi thuqht’ayañanakapanxa ukhamaraki wali k’uchi, janirakiwa khitisa pantjaskiti” (López 2007:96) Khä mayniri Rossells satasti qillqawarakitaynawa (2009) akhama sasina, tarqana sanqatallapaxa wali musq’awa ukhamaraki warmi aruru uñtasiriwa, sasina; uka tarqa phusasti “katuqarakiwa taqi uraqina inuqatanakapana waruriwinakapa, wali llakisisa mayiñataki, kunawrasatixa q’alpacha wañsxi, ukawrasanaka, jani ukaxa sintipini jalluxa purxi, ukawrasanaka, jani ukaxa taqi kuna imaya jani walinaka utxi yapuchatanakataki, ukawrasanakataki” (Rossells 2009:350).\nJuk’ampi qhanañchañani, uka tarqana sanqallapaxa wali juch’usaxa “ukasti khusarakiwa chuymaru k’uchisiyañataki, anata phaxsi urunakana” (IICEP 1973:4), sapxaraksnawa, uka tarqana sanqallanakapaxa, sartayarakispawa nayra jaqinakana ch’amapa; jalla ukatrakwa phusarawinakapaxa, ch’apaqachasiwa satarakixa, kunawrasatixa anata phuñchawinakaxa sarxi, uka qhiparuxa (IICEP 1973).


Chaparenx illapt'añ yänakampiw jach'unakar usuchjawiyapxi sasaw FELCN ukankirinakax yatiyawiyapxi\nJach'unakax usuchjatanakaruw apasipki / Jamuqa: RRSS\nAchuqa phaxsit 02 uru saraqkipanx, Fuerza Especial de Lucha Contra el Narcotráfico (FELCN) ukan irnaqirinakaruw Río Blancon sipitt’awiyapxi ukhamarakiw usuchjawiyapxi, Chapare Qucha Pampa ch’umi uraqina, jach’unakax “Colmena” sutin amtampiw uka chiqanakx uñsusipkäna, ukhamäkipanw jupanakarux ukham lurawiyapxi sasaw yatiyawiyapxi.\n“Jach’unakax jisk’a awiyunaruw ‘FELCN ukankirïpxtwa, sayt’apxam’ sasin jalkatapxatayna. Niyak jach’unakar uñjasax AK-47, AR -15, FAL jach’a illapt’añ yänakamp revolveranakamp escopetanakampiw jan wali jaqinakax illapt’apxatayna. Pä jach’uw sinti usuchjata, Ruben Flores Tola sarjintump Isaac Limachi Yana kawumpi” sasaw jach’unakan irpirinakapax yatiyawiyapxi.\nUka chiqarux jisk’a lata jamach’ ch’axmir ist’asaw jach’unakax sarapxi: niyak jupanakar usuchjatatx 50 San Rafael markachiriw usuchjirinakat arxatasipxatayna, jach’unakaruw tutukxatapxatayna, FELCN ukankirinakax kamisarak ukham lurapxanisti sasaw sapxatayna, ukhamw yatiyawiyapxi.\nUrqupiña sintikatun qullañ utaparuw usuchjatanakarux apapxi. Ukatx Villa Tunariruw San Francisco sutin qullañ utar apxapxaraki./RAR


Mateo 21 - Holy Bible [Aymara Bible 1997] - (Mat 21)\nCunapachatejj Jerusalén marca jac'ancjjän ucqhajja, Betfagé sat marcaruw puripjjäna, ucasti Olivos sat kollu jac'anquiwa. Ucapachaw Jesusajj pani discipulonacapar qhitäna,\njupanacarusti saraquïnwa: “Sarapjjam qhurcataru, ucan jicjjatapjjäta mä asno chint'ata, mä jisc'a asno kallumpi cuna. Jararasinsti nayatac irpanirapipjjeta.\nUcat qhitis mä cuns sapjjätam ucajja: ‘Tatituw muni ucat irpayanirapjjätamwa sasaw sapjjäta.”\nTake acanacasti phokasiscänwa cunjämtejj profetajj kellkawaycatayna ucarjama:\n“Sionanquir marcarojj sapjjam: ‘Uñjam, juman Reyimaw mä asnjjata jutasqui, llamp'u chuymani, mä jisc'a asno kalljjata, cawquïritejj qhumuñ uywan wawapäqui ucjjata.’ ”\nDiscipulonacapasti ucspachaw sarapjjäna, cunjämtejj Jesusajj jupanacar sawaycäna uqhamarjama.\nUca asnor jicjjatasinsti kallupamppachwa irpanipjjäna. Jupanacasti isinacapampiw asnorojj janjjatapjjäna, ucatsti Jesusajj asnjjaruw konjjatawayäna.\nUcapachajj walja jakenacaraquiw isinacapsa jant'act'apjjäna, mayninacasti palma layminac qhuchhokasaw thacjjaru jant'act'apjjaraquïna.\nNayrakat sarapcän uca jakenacasti, uqhamarac khepat arcasipcän ucanacasa art'añ kalltapjjäna: “¡Jach'achatäpan rey Davidan Yokapajja! ¡Bendicitäpan Tatitun sutipar jutirejja! ¡Diosajj Jach'achatäpan!” sasa.\nCunapachatejj Jesusajj Jerusalenar mantjjän ucqhajja, marcpachaw ch'ajjwtapjjäna, waljaniraquiwa jisct'asipjjäna: —¿Qhitis aca jakejja? —sasa.\nJakenacasti sapjjänwa: —Galileancquis uca Nazaretanquir Jesús profetawa —sasa.\nJesusasti Diosan templopar mantasinjja take ucan aljasirinacaru uqhamarac alasirinacaruw ankaru alissüna. Kollke troquirinacan mesanacapsa liwinucünwa, uca quicparaquiw luräna paloma aljirinacan sillanacapsa.\nUcatsti saraquïnwa: “Kellkatanjja siwa: ‘Utajjasti Diosat mayisiñ utäniwa’ sasa, ucampis jumanacajj lunthatanacan putupwa wact'ayasipjjatätajja” sasa.\nTemplonccän ucapachasti, cojonacamp juyqhunacampiw jutapjjäna. Jesusasti ucanacarojj c'umaraptayänwa.\nUcampis sacerdotenacan jilïrinacapampi, uqhamarac ley yatichirinacapampejja, uca milagronac uñjasinjja uqhamarac wawanacana: “¡Jach'achatäpan rey Davidat jutir Yokapajja!” sasa, arnakatap ist'asinjja colerasipjjänwa.\nJesusarusti sapjjaraquïnwa: —¿Ist'tati cun sasatejj arnakapqui ucjja? —sasa. Jesusasti saraquïnwa: —Jïs, ist'asctwa. Ucampis, ¿janit jumanacasti kellkatanaca leet'apcta take acanacatsti? Ucasti aqham siwa: ‘Jumaw munañamanjja waquichta jisc'a wawanacan cheka yupaychaña churañapa.’\nUca pasatatsti Jesusajj Jerusalén marcatjja Betaniaruw sarjjäna, ucanwa uca arumajj kheparäna.\nKhepärmanthisti Jerusalenar cutinjjasinjja, Jesusajj mank'at awtjayasïna.\nThaqui jac'ansti higo kok uñjäna, ucaru jac'achasisinsti janiw ni mä higo achsa jicjjatcänti, jan ucasti laphinacac uñjäna. Ucatwa Jesusajj uca higo kokarojj säna: —¡Janipun mayampis ach churamti! —sasa. Ucspachaw kokajj wañsuwayjjaraquïna.\nUqham uñjasinjja discipulonacapajj muspharapjjänwa, Jesusarusti jisct'apjjaraquïnwa: —¿Cunjämarac aca kokasti mäqhi wañsuwayjje? —sasa.\nUcapachajj Jesusajj temploruw mantäna. Ucan yatichasquipansti, sacerdotenacan jilïripampi, judionacan jilïrinacapampiw jupar jac'achasisin jisct'äpjjäna: —¿Cuna munañanïtas jumajj aqham lurañataquejja? ¿Qhitis uc luram sistam? —sasa.\nJesusasti jupanacarojj sänwa: —Nayajj mä jisct'a jumanacar jisct'apjjaraquïma. Jumanacatejj nayar sapjjetätajja, nayasti jumanacarojj sapjjaraquïmawa cuna munañampitejj lurcta ucjja.\n¿Qhitis Bautisiri Juanarojj bautisañapataqui qhitani? ¿Diosati jan ucajj jakenacacha? —sasa. Jupanaccamaquiw uqham ist'asinjja ch'ajjwañ kalltapjjäna: “Diosaw qhitani” sisna ucajja: ‘¿Cunats juparojj jan iyawsapjjta?’ sistaniwa.\n“Jakenacaquiw” sapjjsna ucajja, jakenacaruw ajjsartan, jakenacasti: “Juanajj Diosat parli” sapjjewa.\nUcatwa Jesusarojj sapjjäna: —Janiw nanacajj yatipcti —sasa. Jesusasti jupanacarojj saraquïnwa: —Nayas janiraquiw jumanacarojj sapcämati cuna munañampitï lurcta ucjja —sasa.\nJesusasti jupanacarojj sänwa: “¿Cunjämas aca amuyt'ajj jumanacataqui? Mä jakew pani yokanïna; ucat maynïriruw irnakeri qhiti, saraquiwa: ‘Saram irnakeri uva yapojjaru’ sasa.\nYokapasti juparojj siwa: ‘¡Janiw sarquiristti!’ sasa. Ucampis jupajj uca khepatjja may amtasisina yapuruw irnaker saräna.\nUca khepatsti maynin ucaruraquiw sari, juparusti uca quicpracwa saraqui. Jupasti awquiparojj siwa: ‘Saräwa’ sasa. Ucatsti janiw uquïri yokajj sarcataynati.\nUca paninitjja, ¿cawquïris awquin munañapjja luränjja?, sasa. Jupanacasti —Nayrïrïquis ucawa —sapjjewa. Jesusasti siwa: —Khanacwa sapjjsma, impuesto cobririnacasa, walja chachanacampi sarnaker warminacasa jumanacat sipansa nayrakata mantani Diosan reinoparojja.\nBautisiri Juanajj jutänwa cunjämatejj jumanacan jacañamajj waquisqui ucanac yatichasa. Ucampis jumanacajj janiw juparojj iyawsapctati, jan ucasti uca impuesto cobririnacasa, uqhamarac uca walja chachanacampi sarnaker warminacasa iyawsapjjänwa. Jumanacasti ucanac uñjasinsa jan wali lurañanacamatjja janiw arrepientisiñ munapctati.\n“Ist'apjjaraquim aca amuyt'a toke: Mä yapuchir jakew uva alinac orakeparu ayruntäna, ucjjarusti lawanacampiraquiw muyuntayäna. Luraraquïnwa uca uva ch'irwsuñataquejja mä uta, uqhamarac mä torre luraraquïna take ucanac uñjañataqui. Ucat yapunejj yakha yapuchir jakenacaruw uca yapupjja arrendjawayi ucatsti jayaruw sarjje.\nCunapachatejj yapu apthapiñ horasajj purinjjän ucqhajja, uca yapuruw qhiti mä kawkha jupan uywatanacaparu, cunatejj jupar wact'cäna apsusiñapajj cosechatjja uca aptaniri.\nUca yapun yapuchir jakenacasti uca qhitat uywatanacarojj catuntapjjewa, maynirojj nuwjapjjewa, maynirusti jiwayapjjewa; maynirusti kalampiraquiw c'upjapjjäna.\nYapunisti mayampi qhitascaquïnwa nayrïri qhitcataynas ucatsa juc'ampi. Jupanacarusti yapun yapuchirinacajj takpachaniruraquiw uca quipcac lurapjjäna.\n“Ucatsti yapunejj jupan yokaparuw qhitaraqui, amuyaraquïnwa: ‘Yokajjarojj ajjsarapjjaniw’ sasa.\nYokapar uñjasasti yapuchirinacajj aqham sapjjänwa: ‘Acajjay herencia catokerejja. Jupajjay aca yapu herenciat catokchinejja. Jiwayapjjañäni ucat jiwasanac yap catusjjañäni’ sasa.\nJupanacasti ucspachaw yapunin yokaparojj catuntapjjäna, yaput maysa toker apsusinsti jiwayapjjänwa.\n“Ucapachaw Jesusajj jupanacarojj jisct'äna: —Cunapachatejj yapunejj jutcani ucqhajja, ¿cuns lurani uca yapuchirinacampejja? —sasa.\nUcjjarojj sapjjaraquïnwa: —Uca ñankha jakenacarusti jan qhuyapt'ayasisaw jiwarayani, ucatsti yakha yapuchiriruraquiw uca yapjja arrendjani, ucanacasti yapu apthapi horasajj nayrakatwa yapunirojj churani jupancquis ucjja —sasa.\nJesusasti jupanacarojj siwa: —¿Janit cunapachas jumanacajj kellkatäquis ucjja leepcta? Aqham siwa: ‘Utachirinacan apanucut kalaw suma esquin kalajj tucjje. Acsti Tatituw uqham luri. Ucasti wali muspharcañaw take jiwasanacataquejja.’\n“Ucatpï sapjjsmajja, jumanacatjja Diosan reinopajj apakatäniwa, churasiraquiniw qhitinacatejj horasapar achunac churquis ucanacaru.\n[Uca kaljjar tincurejja t'unjatäniwa; ucampis qhitirutejj uca kalajj jaljjattanejja ucajj ñut'jatäniwa.]\nSacerdotenacan jilïrinacapampi, fariseonacampisti ucanac ist'asinjja amuyapjjänwa jupanacat uqham parlatapa.\nJupanacasti Jesusarojj ucatjja catuntañ munapjjäna ucampis jakenacaruw ajjsarapjjäna, jakenacasti amuyapjjänwa Jesusajj mä profetätapa.


Mateo 17 - Holy Bible [Aymara Bible 1997] - (Mat 17)\nSojjta uru khepatsti Jesusajj Pedrompiru, Juanampiru, Jacobo jilapampiru irptasiwayasinwa mä jach'a kollu patar maqhatäna.\nUcanwa Jesusajj khanquir tucuwayäna jupanacan nayrakatapana. Ajanupajj intjam c'ajquirïnwa, isipasti wali jank'oraquiw tucuwayäna.\nUcspacharaquiw uñjapjjäna Moisesaru, Eliasampiru Jesusampi parlasquiri.\nPedrosti Jesusarojj saraquïnwa: “Tata, wali sumaw jiwasan acancapjjatasajja. Munsta ucajja quimsa ch'ujllanac acawjaru lurapjjä: mayajj jumataqui, mayasti Moisesataqui, mayïristi Eliasataqui.”\nPedron parlcañapcamasti, mä lliphipquiri kenayaw jupanacarojj muyuntäna. Uca kenaya taypitsti mä aruw ist'asi: “Acaw munat Wawajjajja, juparaquiw nayarojj wal cusisiyitu. Juparu ist'apjjam” sasa.\nUc ist'asinjja discipulonacapajj oraker ajanup puriyañcamaw quillt'asipjjäna, walrac ajjsarapjjäna.\nJesusasti jupanacaru jac'achasisaw llamct'äna, saraquïnwa: “Sartasipjjam, jan ajjsarayasipjjamti” sasa.\nCunapachatejj uñtjjapjjän ucqhasti, janiw qhitirus uñjcjjapjjänti, jan ucasti Jesús saparuquiwa.\nUca kollut sarakasincasinjja Jesusajj aqham sasaw jupanacarojj sawayi: —Janiw qhitirus aca uñjäwi yatiyapjjätati, cunürutejj Jaken Yokapajj jiwatanac taypita jactcani ucürcama.\nDiscipulonacapasti Jesusarojj jisct'apjjaraquïnwa: —¿Cunataraqui ley yatichirinacasti: “Eliasaw nayrakata jutañapajj” sapjjesti?\nJesusasti ucjjarojj saraquïnwa: —Chekapuniw Eliasajj jutani, jupasti takeracwa asquichani.\nNayasti sapjjsmawa, Eliasajj niyaw jutjje. Juparusti janiraquiw amuyapcänti ni uñt'apcaraquïnsa, jan ucasti jupampejj cuntejj jupanacajj munapcäna ucwa lurapjje. Uca quipcaraquiw Jaken Yokaparojj t'akhesiyapjjani —sasa.\nUcapachaw Jesusan discipulonacapajj amuyt'apjjäna Bautisiri Juanat parlascatapjja.\nWalja jakenacajj utjcänsa ucar puripcäna ucqhasti, mä jakew Jesusan nayrakatapar quillt'asïna ucat saraquïna:\n—Tata, qhuyapt'ayasimay yokajjaru. Sapa cutiw t'uqhu churayasi, horasajj ninaruw liwirantti, horasasti umaruraqui; walpun t'akhesisqui.\nNayasti apantwa discipulonacaman nayrakataparu, ucampis jupanacajj janiw kollañatac ch'amanïpquiti —sasa.\nJesusasti saraquïnwa: —¡Pächasir jakenaca, jan wali amtaninacaraqui! ¿Cunapachcamarac jumanacampïscäjja? ¿Cunapachcamarac jumanacasti ch'am tucuyapjjetäta? Acawjaru uca waynaru irpanipjjam —sasa.\nUcapachaw Jesusajj uca ñankha ajayurojj tokenokäna, ucatsti uca waynatjja alissuraquïna. Waynasti ucspachaw c'umaräjjäna.\nDiscipulonacapasti Jesusampejj yakhawjanwa parlapjjäna, jisct'apjjaraquïnwa: —¿Cunatsa nanacajj uca ñankha ajayurojj alissuñatac jan ch'amanïpctjja? —sasa.\n[Aca casta ajayusti oracionampi, uqhamarac ayunompiquiw alissutäspa.]\nGalileanccasinsti Jesusajj jupanacarojj sänwa: “Jaken Yokapajj juchararanacan amparapar catuyatäniwa,\nucatsti jiwayapjjaniwa. Quimsüru jiwatatsti jactawayjjaraquiniwa” sasa. Uca yatiyäwisti jupanacarojj wal llaquisiyäna.\nCunapachatejj Jesusajj discipulonacapampi Capernaum sat marcaru purinjjän ucqhajja, impuesto cobririnacajj Pedron ucaruw jutapjjäna jisct'apjjaraquïnwa: —¿Janit jumanacan yatichirimajj templotaqui impuesto pagqui? —sasa.\nPedrosti sänwa: —Jïsa, paguiwa —sasa. Pedron utaru mantanjjatapatsti Jesusajj aqham sasaw parläna: —Simón ¿cunjämas acajj jumataquejja? Acapach reyinacajj ¿qhitinacarus impuestonacsa alek yanapanacsa mayejja, jupanacanquirinacarut jan ucajj yakhanacarucha? —sasa.\nPedrosti ucjjarojj sänwa: —Yakhanacaruwa —sasa. Jesusasti saraquïnwa: —Uqhamajj jupanquirinacajj janiw pagañapäquiti.\nUcampis jan qhitirus mayjt'ayañataquejj kotar saram, ucat chawlla catuñ anzuelo umaru jakontam. Cawquïr chawlltejj catcäta ucan lacapanwa mä kollke jicjjatäta. Uca kollksti nayampita jumampita impuesto paganjjam —sasa.


Beninx 900 markachirit jilaw COVID-19 usump usuntat jikxatasipxi, sinti jan walt'äwinkapxtwa sasaw mä amtx uñt'ayawiyapxi\nFanor Amapo, Beni irpiri (Jamuqa: BTV)\nBeninx walja COVID-19 usump usuntataw uñstawiyi, llakkayawa, 900 usutaw utji ukata. Irpirinakax luräwinakxat qullqichäwit qullañxat aruskipt’awiyapxi, sinti jan walt’äwinkapxtwa sasaw mä amtx uñt’ayawiyapxi, uka amtampiw jichhax uka usurux khayan kutkatapxani, ukhamw tata Fanor Amapox yatiyawiyi, jupax Beni irpirirakiwa.\n“Luratanakamp qullqichäwimp amuykipt’awiyapxtha. Uñakipt’awiyapxtwa, wakiski ukhamw amuykipt’apxtha, ukatw 16 departamento kamachix amtata, ukampiw sinti jan walt’äwinkat amtawiyapxtha” sasaw jupa tata irpirix arsuwiyi.\nWasürux 69 usutaw Beninx uñstawiyi, ukampix taqpachanix 902 usutäxiwa. Uka departamentonw Santa Cruzarux juk’amp usutax utji, Santa Cruzanx 3.414 utji.\n“Akampix Beni markachirinakax markasarux uka uraqpachar saratatir usur tukjañatak yanap mayipxiristha, anqa markanakarus ukhamaraki” sasaw tata Amapox arsuwiyi, jupax utan jist’antataw irnaqaski, llamayu phaxsit 14 uru saraqkipanw COVID-19 usump usuntayir laq’unïtap juparux yatiyawiyapxi./RAR


Bibliat apst’ata sarnaqäwinaka: Diosax Davitaruw ajlli - Aka chiqax Jehová Diosan Qhanañchirinakapankiwa\n¿AKAN kunas kamachaski? Uka waynitux mä uwij qall osot aparaski. Uka osox manq’antañatakiw uwij qall achuskäna. Ukampis waynitux arktasin osot aparäna. Ukat kunapachatï osox sartaskakïn ukhaxa, ¡uka waynitux jiwayänwa! Ukat yaqha urux uwij leonat apararakïna. Jan axsart’iripunipachänwa. ¿Khitïpachas aka waynitux uk yattati?\nDavid satawa. Jupax Belenan jakasïna. Achachilapax Obed satänwa, Obetan awk taykapaxa Booz, Rut satarakïnsä, ¿uk amttati? Davitan tatapax Isaí satänwa. Tatapan uwijanakap Davitax awatirïna. Saular apnaqirit ajllipkän ukat 10 mar pasatatwa Davitax utjxäna.\nUkatxa Jehová Diosax Samuelurux akham sänwa: ‘Aceite apt’at Belenaru Isaí tatan utapar sarma, nayasti mayni wawaparuw apnaqirïñapataki ajllistxa’ sasa. Ukat Isaí tatan Eliab jilïr yuqapar uñjasaxa, ‘akapunïpachaw’ sasaw Samuelux chuymapan säna. Ukampis Jehová Diosax akham sänwa: ‘Jan uñnaqapaksa, jach’a jaqïtapaksa uñjamti. Janiw jupar apnaqirïñapatak ajllkti’ sasa.\nUkhamasti Isaí tatax Abinadab irpkatäna. Ukampis Samueluxa: ‘Janirakikiw akäkit Jehová Diosan ajllitapaxa’ sänwa. Ukat Isaí tatax Sama sat yuqap irptanïna. ‘Jehová Diosax janiw juparus ajllkarakikiti’ sänwa. Isaí tatax paqallqu wawanakapwa Samuelur irpkatäna, ukampis Jehová Diosax janiw maynirus ajllkänti. ‘¿Janit juk’ampi yuqanakamax utjxi?’ sasaw Samuelux jiskt’äna.\n‘Sullkaw utjaski. Jupax uwij awatiski’ sänwa Isaí tataxa. Davitar irptanipkäna ukhaxa, suma uñnaqt’anïtap Samuelux uñjäna. Ukat Jehová Diosax ‘akapï apnaqiritak ajllitaxa. Aceitempi p’iqipat warxatam’ sänwa. Iyaw sasaw Samuelux warxatäna. Ukatxa Davitax Israel apnaqxäna.\n¿Kamsatas aka waynituxa, kunjamatsa jan axsarirïtap yattanxa?\n¿Kawkinsa Davitax jakasïna, kamsatänsa papitupaxa ukat kamsatarakis achachilapaxa?\n¿Kunatsa Jehová Diosaxa Isaí utap saram sasa Samuelurux Belenar khitänxa?\n¿Paqallqu wawanakapa Isaí tatax Samueluru irpkatxäna ukhaxa kunas kamachäna?\n¿Jehová Diosaxa kamsänsa Samueluruxa kunapachatï Davitaru irptanipkäna ukhaxa?\nLiyt’añamawa 1 Samuel 17:34, 35.\nDavitax janiw axsarirïkänti Jehová Diosarupuniw atinisirïna ¿ukxa kunjamsa aka sarnaqäwix uñacht’ayi? (1 Sam. 17:37.)\nLiyt’añamawa 1 Samuel 16:1-14.\nJaniw khitirus yaqhachañasäti, janirakiw uñnaqat ajlliñasäkiti, ¿ukxa kunjamsa 1 Samuel 16:7 jisk’a t’aqankki uka arunakax sum qhanañchistu? (Hech. 10:34, 35; 1 Tim. 2:4.)\nKunapachatï Jehová Diosaxa qullan ajayupa mä jaqita apaqki ukhaxa jan wali ajayuw mä arunxa jan wali amtaw uka jaqir manti, ¿kunjamsa Saulan sarnaqäwipax uk uñacht’ayistu? (1 Sam. 16:14; Mat. 12:43-45; Gál. 5:16.)


Chile markanxa: mä Telescopio lurayasipki, uraqpachans ukakipuniw wali jach’arakïni · Global Voices Aymarata\nChile markanxa: mä Telescopio lurayasipki, uraqpachans ukakipuniw wali jach'arakïni\tJaqukipäw uñt'ayata/apkatata 22 mara t'aqa phaxsi 2014 18:15 GMT\nAk uñt'ayama: Khaysa Chile markanx Cerro Armazones Atacama uksan mä telescopio óptico/infrarrojo más grande del mundo ukham lurañ qallanatawayapxi, 39 metros de diámetro ukch'arakïniwa.\n2010 maranxa, Consejo del Observatorio Europeo del Sur ukax uka chiqawx uñtawayi mä telescopio europeo más al sur del mundo sat lurañataki, inglés arunx E-ELT; Telescopio Europeo Extremadamente Grande) ukham sutichatarakiwa:\nChiq uñacht'äwi: Armazones uka qullun phallawipa, telescopio del mundo utt'ayañayaki http://t.co/6vUYrwTfyW pic.twitter.com/XwKZPSGtG8\n— FayerWayer (@fayerwayer) June 19, 2014\nArmazones qullux kimsa telescopios de 1.5 m, 84 cm ukat 41 cm de diámetro ukhama, walja instituciones chilenas ukhamarak extranjeras ukat del Observatorio Europeo del Sur ukanakaw chikancht'asipxi. Fernando Comerón p'iqinchirix arst'iwa “E-ELT ukampix mä telescopio siglo XXII ukatakix lurayasktana”. Uka lurañax amuyataskiw niya tunka maran tukutaspa jall ukhama. Ak uñt'ayama: twitter facebook reddit googleplusEmail Imprimiñataki QillqiriMaría Angélica Marín\nJichha Latin America Histuryanaka 21 willka kuti phaxsi 2015ArgentinaBuenos Aires markan qullañ utanakanx “Patch Adams” ukanipxaniwa\n18 willka kuti phaxsi 2015EcuadorPapa Franciscox sudamerica – Ecuador uksaruw puriwayi\n14 willka kuti phaxsi 2015MéxicoMéxico markanx mä cárcel de alta seguridad uksatx mä thaqhat jaqiw jamasat mistuwayxatayna\nJuk'ampi » Aka jayst'äwir jist'antama\nAruskipäwimp qallantama\tAmp suma, qillqirinaka Mantaña »\nEmail (Janiw uñt'ayatakaniti (publicado)) (Wakiskiri (requerido))\nQillqiriMaría Angélica Marín\nAka blog ullart'apxañäni English, Français, Español\nTweet Uraqpachan yatiy 8 mara t'aqa phaxsi 2015Medio Oriente & Norte ÁfricaIsrael markankir Chef tataw k'añask manqhan mä pizza phayas uñacht'ayi, wawanakar askin uñjañataki\n31 achuqa phaxsi 2015Asia OrientalCamboya markankir blogueras uñt'atanakax markan kunjamas jakäwix ukwa uñt'ayapxi


Diosaw nayar khespiyirejja, juparuw iyawsta, janiw cunsa ajjsarcäti. Tatituw nayan arjjatirejjajja, nayar ch'amañchirejjasa, jupaw khespiyirejjajja.”\n Tatay, jumaw sum uñjtajja qhititejj mä sapa amtañaniquïqui ucarojja, jupan jumaru iyawsatap laycu, Tatiturupun iyawsapjjam, jupaw jiwasan wiñay arjjatirisajja.\nJakenacar ajjsarañajj sipitar uñtatawa, ucampis qhititejj Tatitur iyawsqui ucawa imatäni.\nTatay, sutim yatirinacajj jumaruw iyawsapjjtam, jumar thakerinacarojj janipuniw apanucctati.\nTatituw ch'amajjajja, arjjatirejjasa: juparuw takpach chuymamp iyawsta, jupasti yanapt'ituwa. Chuymajjajj cusisitawa, Tatituruw k'ochü, yuspagararaquï.\n“Amuct'jjapjjam, nayan Diosätajj uñt'apjjam: Nayajj marcanacat juc'ampïtwa, oraket juc'ampiraquïtwa.”\nJaker alcatañat sipanjja, Tatitur alcatañaw juc'amp sumajja.\n Diosat khespiyasïwejjampi, jach'a cancañajjampejj juti, jupaw suma thurt'at karkajjajja, juparaquiw imantasiñajjasa. Marcajjay, jupar take chuymamp iyawsam, chuymanacam jupar jist'arapjjam, Diosaw jiwasan imantasiñasajja.\n Alajjpachanquir Take atipirin imat sarnaker jakejja, Tatiturojj siwa: “Jumätaw imantasiñajjajja, jarc'akasiñajjasa, Diosajjay, jumaruw takpach chuymamp alcatsma” sasa.\n Asqui jakejj janipuniw cunapachas aynacht'caniti. Asqui jakejj aytatapunïniwa. Jan wali yatiyäwinacarojj janiw ajjsarquiti, chuymapajj Tatituncasajj wali thurt'atawa.\n Utjistuwa Diosar iyawsañasajja, yatiractanwa cuntejj Diosarojj mayiñäni munañaparjama ucjja jupajj ist'istuwa. Cunjämtï yattanjja Diosajj oracionanacasarojj ist'istuwa, uca pachparaquiw yattanjja cuntejj mayctanjja ucajj niyaw utj-jjestu.\n Diosaw imantasiñasajja, ch'amañchirisasa, jupaw chijinacan arjjatirisajja. Uca laycuw jan ajjsarapcañäniti, orakes qhathatiscpan, kollunacas lamar kotar tincuntascpan,\n “Sapjjaracsmawa, jan llaquisipjjamti, cuntejj mank'apcäta, umapcaraquïta, isisipcäta ucanacatjja. ¿Janiti jacañajj mank'at sipansa juc'ampi sumäqui, janchisti isitsa juc'ampïcaraquejja? Uñtapjjam jamach'inacajj jalasqui uca, janiw jupanacajj satapquis ni apthapipcaraquisa, janiraquiw juyranacsa pirwanacarus imapquiti, ucampis alajjpachanquir Awquimaw ucanacarojj mank'ayi. Uca jamach'inacat sipansa jumanacajj juc'amp munatäpjjtawa.


Génesis 1 Biblia Aymara, Qullan Arunaca | The New Bible.com\n1Diosajj take cun luri 1Take cunan kalltäwipanjja Diosajj alajjpacha, uqhamarac acapacha luräna. 2Aca orakesti jan cunani ch'usaquïnwa, take cunas mä ch'amacan phokhantata umacamaquiraquïnwa, Diosan ajayupasti uma patjjanwa onjjtäna. 3Diosasti sänwa: “Khanajj utjpan” sasa.Ucatsti khanajj ucspachaw utj-jjaraquïna. 4Diosasti khanan sumätap uñjasinjja, khanjja ch'amacat jaljtayänwa. 5Diosasti khanarojj sutichänwa uru sasa, ch'amacarusti aruma sasaraqui. Uqhamaw kallta urojj phokhasïna. 6Ucjjarojj Diosajj saraquïnwa: “Utjpan umar jaljtayirejja, uqhamat umajj payar jaljtañapataqui” sasa. 7Ucatsti uqhampunïnwa. Diosasti mä uma jaljtayirwa luräna, mä chicat umasti aynacharu uchatänwa, mä chicat umasti jaljtayatata alayaru uchataraquïnwa. 8Diosasti uca jaljtayatarojj alajjpacha sasaw sutichäna. Uqhamaw payïri urojj phokhasïna. 9Ucatsti Diosajj sänwa: “Alajjpachat aynachancqui uca umanacajj, mayawjar tantacht'aspan, uqhamat wañajj uñstañapataqui” sasa. Ucatsti uqhampuniw lurasïna. 10Diosasti wañarojj orake sasaw sutichäna, tantachat umanacarusti kota sasaraquiw sutichäna. Diosasti take cunan sumätap uñjasinjja, 11sänwa: “Orakejj take casta achunac achpan, jathanac churir koranacasa, uqhamarac achu churiri kokanacasa; jathanacapasti uca pachpancaracpan” sasa. Ucatsti uqhampuniw lurasïna. 12Orakenjja cunayman casta alinacaw achüna. Jathanac churir ch'ojjñanaca, uqhamarac frutanac achuri kokanaca. Diosasti ucjja wali sumätapwa uñjäna. 13Uqhamaw quimsïri urojj phokhasïna. 14-15Diosasti saraquïnwa: “Alajjpachanjja khananacajj utjpan, urumpi arumampi yakhachañataqui, uca khanasti tiemponaca, urunaca, maranaca señälañataquiraquïpan. Uqhamaraqui alajjpachat aca oraker khananiñapataquiraqui” sasa. Ucatsti uqhampuniw lurasïna. 16Diosasti paya khanirinacwa luräna, maya jach'äqui ucasti uru khanañapataqui; jisc'äqui ucasti aruma khanañapataquiraqui. Uqhamaraquiw warawaranacsa luräna. 17Diosasti uca khananacjja alajjpacharuw uscüna, oraker khant'aniñapataqui, 18urusa, arumasa, uqhamaraqui khanaru ch'amacat yakhachañapataqui. Uqham lurasinsti Diosajj sumätapwa uñjäna. 19Uqhamaw pusïri urojj phokhasïna. 20Ucjjarojj Diosajj saraquïnwa: “Umanjja take casta animalanac utjpan, uqhamarac orakenjja altokata thoknakeri jamach'inacas utjaracpan” sasa. 21Ucatsti uqhampunïnwa. Diosasti kotan jaquir jach'a animalanacwa uscuraquïna, take casta kotan utjir animalanaca, uqhamaraqui take casta jamach'inaca.Diosasti ucjja wali sumätapwa uñjäna. 22Take uca animalanac usccatayna ucanacarusti aca arunacampiw bendiciraquïna: “Mirantapjjam kotanacar phokhantañcama, uqhamarac jamach'inacas mirantapjjpan take acapachar phokhantañcama” sasa. 23Uqhamaw pheskëri urojj phokhasïna. 24Diosasti saraquïnwa: “Aca orakenjja take casta animalanac utjpan: uywañ animalanaca, uqhamaraqui pampanquir animalanacasa, uqhamaraqui orakenjam katatnaktir animalanacasa.” Ucatsti uqhampuniw lurasïna. 25Diosasti take aca animalanacwa uscüna, ucatsti take cunansa sumätapwa uñjäna. 26Ucatsti saraquïnwa: “Jichhajj jake luraraquiñäni. Uca jakesti jiwäsar uñtasitäniwa, ucatsti kotan utjir chawllanacarusa, jamach'inacarusa, uywañ animalanacarusa, pampanquir animalanacarusa, orakenjam katatnaktir animalanacarusa apnakaraquiniwa” sasa. 27Cunapachatejj Diosajj jake usccäna ucapachajj jupar uñtasitwa uscüna; chacha, warmi, 28ucjjarusti bendiciraquïnwa:“Jichhajj wali mirantapjjam,aca orakerusti phokhantapjjaraquim, apnakapjjaraquim;take chawllanacarusa, jamach'inacarusa apnakapjjam,uqhamaraqui orakenjam katatnaktir animalanacarusa” sasa. 29Ucjjarusti saraquïnwa: “Jichhajj jumanacaruw churapjjsma take casta jathachiri alinaca, uqhamaraqui take casta frutanac achuri kokanaca. Take ucanacasti mank'añataquïniwa. 30Ucampisa pampanquir animalanacaru, orakenjam katatnaktir animalanacaru, jamach'inacarusa koranacwa churaracta mank'apjjañapataquejja” sasa.Ucatsti uqhampunïnwa. 31Diosasti take cuntejj lurcän ucanacan sumätapwa uñjäna. Uqhamatwa sojjtïri urojj phokhasïna.


Mateo 2 | Online Bible | New World Translation\nYatirinakan Jesusar visitapjjatapa (1-12)\nEgiptor sarjjapjjatapa (13-15)\nHerodesan yoqall wawanakar jiwarayatapa (16-18)\nNazaretar kuttʼapjjatapa (19-23)\n2 Jesusajja Judeankiri Belén markanwa nasïna, uka urunakanjja Herodesaw* reyjam apnaqaskäna. Ukapachaw warawaranak uñchʼukisin yatirinakajj inti jalsu toqet Jerusalenar purinipjjäna, 2 akham sasa: “¿Kawkinkisa judionakan reyipäkani uka wawajja? Inti jalsu toqenkkasaw jupan warawarap uñjapjjta, ukatwa nayraqatapar altʼasiri jutapjjta” sasa. 3 Uk istʼasinjja Herodes reyisa Jerusalenankiri taqe jaqenakasa wal ajjsarayasipjjäna.* 4 Reyejj taqpach jilïr sacerdotenakampiru escribanakampir jawsthapiyasajja, kawkinsa Cristojj* nasiñapäna uka toqet jupanakar jisktʼäna.* 5 Jupanakasti sapjjänwa: “Judeankiri Belén markanwa nasiñapäna, uksti akham sasaw Diosajj profetapar qellqayatayna: 6 ‘Jumasti, Judá oraqenkiri Belén marka, Judá oraqenkiri gobernadoranak taypinjja janiw añcha jiskʼäktati, jumatwa mä apnaqerejj mistuni, jupaw Israel markajarojj awatini’ sasa”. 7 Uk istʼasasti Herodesajj jamasatwa warawaranak uñchʼukisin yatirinakar jawsayäna, ukatsti kunapachas warawarajj uñstäna ukwa jupanakar jisktʼasajj* sum yatjjatäna. 8 Ukatjja Belén markaruw jupanakar khitäna, akham sasa: “Uka wawar sum thaqtir sarapjjam, jupar katj-jjasajj yatiyapjjetätawa, ukhamat nayraqatapar altʼasiri sarañajataki” sasa. 9 Reyir istʼasasti warawaranak uñchʼukisin yatirinakajj kawkirutï sarapjjañapäkäna uka thaknamaw sarjjapjjäna. Inti jalsu toqen uñjapkäna uka warawarajj jupanakan nayraqatap saräna, ukat kawkinkkäntï wawajj uka patjjaruw warawarajj saytʼäna. 10 Uka warawarar saytʼiri uñjasajja walpun kusisipjjäna. 11 Kunapachatï warawaranak uñchʼukisin yatirinakajj utar mantapjjäna ukhajja, wawajj María mamapampïskänwa, uk uñjasasti killptʼasisaw* nayraqatapar altʼasipjjäna. Ukatjja regalonakap apsusaw churapjjäna: qori, janqʼo incienso, mirra* ukanaka. 12 Diosajj Herodesan ukar jan kuttʼapjjañapatakiw uka yatirinakar mä samkan yatiyäna, ukatwa markaparojj yaqha thaknam sarjjapjjäna. 13 Sarjjapjjäna uka qhepatjja, Jehová* Diosan angelapaw Josear mä samkan uñstäna, akham sasa: “Sartam, wawampir mamapampir irpjjarusin Egiptor sarjjam, nayajj siskäma ukapachkam uka markankam; Herodes reyejj wawar jiwayañatakiw thaqani” sasa. 14 Sartasinsti arumpachaw Joseajj wawampir Mariampir irpjjarusajj Egiptor sarjjäna. 15 Herodesan jiwañapkamaw uka markan quedasïna. Ukhamat kuntï Jehová* Diosajj profetap toqejj siskatayna uka arunak phoqasiñapataki, jupajj akham sänwa: “Egiptotwa wawajar jawsanta” sasa. 16 Herodesajj warawaranak uñchʼukisin yatirinakan engañjatajja walpun colertʼasïna. Kuntï jupanakajj warawarat sapkäna ukarjam amuytʼasaw Herodesajj servirinakaparojj akham säna: “Belenankiri ukhamarak uka cheqanakan jakiri taqe yoqall wawanakar jiwarayir sarapjjam, pä maranit aynacharu” sasa. 17 Ukhamatwa kuntï Jeremías profetajj siskäna ukajj phoqasïna, jupasti akham sänwa: 18 “Ramá markanjja mä aruw istʼasi, Raquelaw wawanakapatjam jachaski, wal warariski, jan wawan uñjasitap laykojj janiw chuymachatäñsa munkiti” sasa. 19 Herodesajj jiwjjäna ukhajja, Jehová* Diosan angelapaw Josearojj Egipto markan mä samkan uñstäna, 20 akham sasa: “Sartam, wawampir mamapampir irpjjarusina Israel markar kuttʼjjam, wawar jiwayañ munirinakajj* jiwarjjapjjewa” sasa. 21 Uk satajja iyaw sasaw Joseajj sartasin wawampir Mariampir irpjjarusajj Israel oraqer kuttʼjjäna. 22 Herodes lantejja, Arquelao sat yoqapaw Judea markan apnaqaskäna. Uk istʼasasti Joseajj uka markar sarañ ajjsarayasïnwa.* Ukatjja Diosajj jan uksar saramti sasaw mä samkan sarakïna, ukatwa Galilea toqer sarjjäna. 23 Nazaret markar purisajj ukanwa jakarakïna, ukhamat kuntï profetanakajj sapkatayna ukanakan phoqasiñapataki. Jupanakasti akham sapjjänwa: “Juparojj Nazareno sasaw sapjjani” sasa.\n^ “Herodes” siski uka cheq aka Biblian diccionariopan liytʼäta.\n^ Jan ukajja, “Mesiasajj; Ajllitajj”.\n^ Variante: “chhiktʼäna”.\n^ Variante: “chhiktʼasajj”.\n^ “Mirra” siski uka cheq aka Biblian diccionariopan liytʼäta.\n^ Griego arunjja, “wawan almap thaqerinakajj”.\n^ Variante: “jiwtayasïnwa”.


«Usur atipjas jakirinaka» Cuba markana: Mä aski qillqäwi · Global Voices Aymarata\n«Usur atipjas jakirinaka» Cuba markana: Mä aski qillqäwi\nJaqukipäw uñt'ayata/apkatata 21 Llamayu phaxsi 2015 16:39 GMT\nAka blog ullart'apxañäni čeština , English, বাংলা, Malagasy, Español\nPinar del Rio uka qullayasiñ uta Cuba markan lurañx Yohandra warmimp Gerson tatampikiw amtxapxi. Uka pani jaqinakaw expedientes médicos jiqhatawayapxi walja jiwir jaqinakankiri, masipanakat kuna. Jamuqa Radio Ambulante.\nGerson-amp Yohandra-mpix frikis ukham uñt’atänawa: jupanakax rock jaylliwin arkirinakapawa. Frikis uka tamatakix rock jaylliwix janiw kusist’añatakikiti , jan ukastï mä kast jakäwiwa, mä religionakaspas ukhama. Gersonamp Yohandra-mpikiw jakxapxi. Jupanakax provincia cubana de Pinar del Rio kawkhantix nayrax qullayasiñ utax jikqhataskän uksan jakapxi, VIH/SIDA usu qullañataki kimsaqallq tunka, ukhamarak llätunk tunka maranakana. Uka qullayasiñ utäkan ukhanx laqaya, expediente ukat paninin amtäwipampikiw utxi.\nUkhamaw yanapasiñax qalltsi Global Voices ukamp Radio Ambulante-mpi , ukax español aru parlirinakaruw yatiyi, ukhamarak Estados Unidos markarus yatiyarakiwa.\nGlobal Voices ukan Luis Trelles (@cu_bata) qillqirix yatiyiwa»«Jakapachatanakata frikis, kawknirinakatix Pinar del Rio qullayasiñ utan jakapkana. Cuba markanx, walja frikis sas uñt’atanakaw SIDA usumpiw piykatayasipxatayna, suma jakañas uka qullayasiñ utanx utjkaspa ukhama :\nGerson: jaqinakax usutañ munapxana ukhamat jan callen jakañataki, ñakijay jupanakax qullayasiñ utar sarapchinaxa inak taqi kun katuqiri, ukampirus kunas inakiw churasïna.\nUkampirus jan SIDA usu uñt’atapatx uka pachanakanx walja jaqinakaw jiwarawayi:\nNarrador: waljaniw usump apkatat utjäna, janirakiw uka usu tuqitx yatipkänti. Markanx uka usut kunjams apkatasipx ukatx janiw arsupkänti. Kawkir frikinakatix janchir junt’asipkanx ukanakax chachakamakinwa, ukat janirakiw yaqhar apkatatapx yatipkänti.\nJichhax arunak akham ist’arakisma:


Janet Gunter kullakar uñt'añani\tJaqukipäw uñt'ayata/apkatata 16 jallu qallta phaxsi 2012 17:47 GMT\nAk uñt'ayama: Comunidad de Global Voices ukan mayni yanapt'asirix anqäxa markar sarki ukhaxa, GV ukan masinakapamp jikisiñ amti. Nayrürunakakiw Janet Gunter [en] kullakax Lima markan jikxatasiskäna ukat jikt'asisinx pisco sours uka manq't'asipta, ukampirus kunayman kunaymantuqinakat aruskipt'apta. Janet Gunter, foto de http://pattamanuch.com usada con autorización.\nQillqirjama, Africa markat suma uñt'ayasa, kunawsati jaqinakax portugués arun qillqañ qalltapk ukhax nayax Ingles aruruw jaqukipta. Jilpachx Africanos markachirinakan qillqäwinakap jaqukipta. Global Voices ukanw juman luräwimat qillqapta”Europa markax pisinkañankiwa” jall uka qillqäwina.\nTranslated (es) byCarolina Pirola\nJichha Perfiles de Blogueros Histuryanaka 21 jallu qallta phaxsi 2014Latin AmericaGabriela García Calderón kullakax Global Voices ukan 7 mara yanapt'asitapatw arxayt'istu.\n23 willka kuti phaxsi 2012Latin AmericaPanamá: ‘Songo’, machaqat yatxatat sarayïri\n25 jallu qallta phaxsi 2011Latin AmericaElizabeth Riveraxa, qilqt'iri ukhamarak Global Voices ukan mä arut yaqha arur jaqukipiriwa\nAka blog ullart'apxañäni Português, Malagasy, Español, বাংলা, English\nCitizen MediaDigital ActivismIdeasPerfiles de Blogueros


Global Voices Aymarata · Lapaka phaxsi 2011\nLapaka phaxsi, 2011\nWali aski isturyanaka Ta Lapaka phaxsi 2011\nÁfrica Subsahariana30 Lapaka phaxsi 2011\nAsia Oriental30 Lapaka phaxsi 2011\nLatin America29 Lapaka phaxsi 2011\nIsturyanaka Ta Lapaka phaxsi, 2011\nMedio Oriente & Norte África 27 Lapaka phaxsi 2011\nQatar uka jaqix yatiyawayiw nayrir uru lapaka phaxsit ajllisiwinak apasiñapataki, 2013 chika marana. Emir ukax yatiyawayiw catarí Shaikh Hamadbin Khalifa Al Thani wali sum markachirinakamp katuqapxa, khitinakatix suyapkan Qatar tatar yanapawipa árabes ukan nayrar sartapxañapataki.\nLatin America 24 Lapaka phaxsi 2011\nLatin America 16 Lapaka phaxsi 2011\nArte y Cultura 14 Lapaka phaxsi 2011\nAka qilqatx kawkir arunakati Internet tuqin jan walja qilqatanak jikxatatak ukxat aruskipatawa. Jumax arstat kawkïr aruti internetan jan walja qilqat jikjatask ukxa? Jumax jakastati kawkhanti tayka arumax jan arsutaki ukhana? Ukhamax uraqpachan niya chhaqtir arunak arskta, qilqkta ukanktawa".


Colombia: Medellín markanx walanakax ist’asiskakiwa · Global Voices Aymarata\nJaqukipäw uñt'ayata/apkatata 5 Anata phaxsi 2013 17:16 GMT\nMedellín jach’a markanx jan walt’añan jakapxi. Comuna 13 uksaw jilpach askinjam uñt’ata, uka markanx nayrïri simanax arumtuqirux walja ch’axwthaptäwinakaw utjana. Ukjam jan walt’äw utjipanx sistema de transporte Metro Calbe ukasti tunka phisqhan k’athanakaw suyt’ayatäna, ukat kabina manqhanx walamp pä usuchjatanakaw utjana.\nUkjam utjipanxa, Juan Mosquera (@lluevelove) ukat rapero Jeihhco (@Jeihhco) uka pani tuiteronakax akjam sasaw arsusipxi, ust’ayaskañawa, amuyasipxamaya sasa. Ukatw Global Voicesax tantacht’i tuits uksatuqita mä qawqha qillqatanaka:\n@lluevelove:Arumax walanakaw ist’asina, qhanjtatuqirux ch’ujtakinwa, chika ururux wala jiwq’iki, ukat jayp’urux axsaraña.\n@lluevelove:Janiw walanakan ch’ujt’añapax utjkiti: jiwañatakiw ist’ata.\n@lluevelove:Taqpach markankirinaka. Jumas nayas kikipakitanwa, panpachaniw usuchjatätana, qhaya jan uñt’atanakjama.\n@Jehhico:Walanakaw ist’asi, mayampwa jan yatkañaniti, kunawskamay Comuna 13 markan ch’axwapchini, Medellín markax ch’axwiwa.\n@Jehhico:Walanakax jiq’i taypinx jan uñjkanawa, jakañajax niyas jak’ankasp jiwañatak ukjama, ukat ukjam ist’atax chuyma janchisarus usuchtiva.\n@Jehhico:Ususiw ukjam thakinakan uñjasaxa, uksatuqinx anchhicha pacharux ch’ujtakiwa, ukats ust’ayasiñjamaw thiyanakan axsart’as imantasita.\nJallukham utjawinak uñacht’ayatatxa, mä uñt’asutiw uñtawayi sutincht’ata Medelllinnotienealcalde #Medelllinnotienealcalde, janiw utjkiti, jallukatuqw internautanakax markan kunatix atkan ukx aruskipañ amtapxäna, ukjam uka jan walt’äw yatxatät utjipanstti, jichhax mä payllawinp sutincht’atawa, aka jach’a markax uraqpachan walja machaqat yatxatätanak uñstayiriwa sasa.\nRamiro Velásquez (@RamiroCiencia) qillqt'anwa:\n#MedellinNOTieneAlcalde janiw utjkiti, ukan mä irnaqiriw jan kuns lurir utji, larusikiw INSEGURIDADat sikht’añkamaxa.\nEliana Castro (@fermina_dz) qillqi:\n#MedellinNOTieneAlcalde janiw utjiti, mä lantix utji, yäpa lurir anqäxat jaqinakaki.\nUkch’añkamax Laura Albornoz Damme sat kullakax arsuwa, (@LauraAlbornozD) uka uñt’asutimp amtax janiw walikiti sasa:\nKunats #MedellinNOTieneAlcalde? Medellínax jan Alkaltinïki? Medellínax ma uñacht’a jalluqhamaw taqi markanakatakis Colombianxa janicha?\nJichha Colombia Histuryanaka\n26 Jallu qallta phaxsi 2016Latin America\n24 Jallu qallta phaxsi 2016Latin America\n10 Taypi sata phaxsi 2016Asia del Sur\nMay may markanakanw ukham ch’axwthaptäwix utji, nayax aka Bolivia markanx janik ukham ch’axwäwix utjaspati sasin jista, taqi akunas askinaka sarantaspa ukax wali askispawa.\n12 Anata phaxsi 2013, 3:21 pm


Global Voices Aymarata » Kirrguistat unxtayir wayn tawaqunakatakix yatiñwakichawinakatx janipun jan utjkitixa · Global Voices Aymarata » Print\nJaqukipäw uñt'ayata/apkatata 23 Sata qallta phaxsi 2014 22:56 GMT 1\t · Qillqiri dariya (es) ukan jaqukipiri\tMaría Angélica Marín, Esteban Mamani\nCategoria-naka: Asia Central & Cáucaso, Kirguistán, Citizen Media, Digital Activism, Women & Gender\nProyecto Beneficiario Rising Voicesant jichhakiptayata\nKirrguistan unxtayir wayn tawaqunakatakix lakan phaxsix wali kusa achuyañ phaxsïnwa.\nJichhax kusa amuyunakaw kuna qillqt’añxats utjapxitu. Yaqhip yatiñwakichawinakax talliran yatintirinakat walja amuyunak kunjams ukan sapür yanqhachat jakäwinx\nanqans manqhas jaktan ukanakax mistsüna, uñxtasiñampit yäqpur chullaptayañampit\njark’ata. Ukjamarus utajanakxat kunanaks lurapx ukanakat qillqañx munapxtwa,\nkunawsatix nanakan awkijanakas jilakajanakas uñch’uqiñtuq uñtat quntasipk ukxat\nukat kunjams isinak uchasn ukxata, ukatw kallinakan uñch’ukik arknaqat ukjam\nuñjastana. Janiw jasak yatiñ yatxatañajanak ch’ikhiñajanak ukjam munapkiti, janiw\nnanakax kuns sapkiristsa, markachirinakax nanakxat arsupxi. Nanakan masijax\nnunirin lunthataw jikxatasi ukat wali maxt’aw panichasi. “uyat” ( axsarañxata), “el\nemne deit” (jaqix kamspachasa) ukan sarawinakxat qillqañ munapxta. Nanakan\njanchijanakatxat phinq’asiñ ukat chuymachinjata ukat wilamasin chachanakar yäqañ\nYatiqañ utanakasanx jan walt’aw yanqhachawinakax utjiwa. Yatichirinakax janiw kuna lurans ch’ams yanqhachawit jark’t’añtuqit yatiyapkiti ukat yaqhipanakax yatiqirinakarux jawq’apxiwa. Yaqha jan walt’awinakax yatiqañ utanx kuna\njawq’añanaks nuwañanakas sutichañanakas ukat awkinakan wayt’apx ukanakas utji.\nLlakkañawa, waljaniw kunas makipask ukxat jan arsuñ munkiti, janiw khitis jan walt’awx jarkt’añ atkiti. Awisax awkisanakaru yatichirinakaru ukat yaqhanakar wakisispaw kunatix jan walt’aw kutt’añinx yanqhachatapxtan ukxat yatiyaña.- taller-ran yatintiri\nTalleres ukanakanx wawanakampiw teléfonos inteligentes apnaqañanakxat amuyunak\nyatintapxta. Mayni yatintiristi Smartphone apnaqas jamuqampxat videompxat yatiyaw uñacht’ayi. Yaqx qillqt’atxat ist’añ waraqañampit arst’ana, yaqhax jawsañxat apayañxatraki, ukat yaqhamps redes socialesampxat bogueompxat arstt’apxana.\nAkanakax janiw saprjam uñjatakiti, kunjamatix yatiqañ utan utjk ukjama. Nanakax\nnanakan luraña ukt amuyunak uñacht’ayapxta.\nKirguisa markan mä kullakax wali kusisitaw jakawipat facebookapan mäkipun qillqa qillqantañ qalltana. Kunjamas wakanakapat uñjisi, achunak apthap aljañataki, qullq jikxat inglés yatiñ yatxatañak ukanakxat qillt’äna. Qanpachax inglés arx yatiqañ muniwa. Ukxarux jupan yaqhip arsutanak qillqataw utji (iyawsawipamp uñacht’ayatawa) kawkhantix ukanx sapur lurawinak yatiyaw yapkatani:\n¡Hurra!, masijan utapan jikxatasta, ukampirus jupax panqar uywañaruw jan walt'ayi.\nJaniw chiqapachaw sapkatati, frambuesas ukx 11 pachanw apthapta. 9:00 a.m. pachaw qallta 5:00 p.m. pachaw tukuyta janiw jan walikpachati nu? jichhax 46 potes de frambuesas ukja apathapta ukatx 65 soms ukjaruw aljata (moneda local) (1.22 dólares EE.UU.)\nUkat yatiyawinakapanx markan jakañ jan walt’awinak utjk ukanakatx uñacht’ayarakiwa:\nMarkan jakäwi… kunjams amuyta?\nSapa mayninw yaqhakast jakäwix utji. Sapa maynitw kunjam jakañas ukx yati.\nMarkan jakawipax awurxituwa ukat amuyajatatx janjamakiw akan jakañ munxti. Ukat\nyaqhippachax jakawijat sum sarnaqañak munxta. Awispachax janiw amuyxti, khititakis\njakaskpachata, ukats jakawijx jakaskatwa.\nURL to article: https://aym.globalvoices.org/2014/09/6784


PERÚ MARKASANA UÑANAQASATA JISK’ACHASÏWI\n81% chani jaqinakatakiwa jisk’achawinakaxa wiñayayawa utji ukata janiwa khitisa uka chhaqtayiti\nUñanaqasata jisk’achasïwi wali tuqintatawa ukata kunaymana taypina uñjasiraki ukasti sapa jaqiru wakisiriru ukata suma jakañanakapa ch’apaqacharaki. Perú markasana utjasirinakaru chiqanxa uka jani walt’awinaka puriraki, sapa panini jaqita mayni jisk’achatapuniwa uñjasiraki uka jisk’achasïwinakaxa llakiskaña jani walt’äwiwa, ukatakiwa irnaqañaxa wakisiraki uka kamachinakasa*. Uka jani walt’äwiwa t’uqinuqtayarakchitu, janiwa khuskhachasiñaru irpchituti ukata chiqanxa pata pampa jaqinakaruwa jisk’achäwinaka puriraki, ukhamarakiwa uka larama jaqi masinakasaru, nayra achachila awicha arkanakaparuwa jisk’achäwi purisiraki.\nPerú markasana jisk’achasïwi chhaqtayaña amtäwinaka\nCódigo Procesal Constitucional uka kamachiwa chhijnuqasiraki, uka taypita añayasïwi luqtasiña utjaraki khuskhachasiña utjañapataki ukhamata jaqi kankañasatsa, chachipana warmipana, uñanaqasata sipana, yupaychawisata, amtäwisata, irnaqäwisata, ukhamaraki arusata jani jisk’achasiña utjañapataki.\nMunicipalidad Distrital de Magdalena ukasti maya kamachi Ordenanza N° 292/MDMM, apsuraki ukhamata jisk’achäwinaka jani utjañapataki thakincharaki ukampinsa jisk’achäwinaka utjayiyi mayachäwinaka chhaqtayañataki.\nUka Ley N°29561 kamachi taypita uka Ministerio de Cultura ukampinsa Viceministerio de Interculturalidad mayachäwinaka uka uñinuqäwinaka ukata jisk’achäwinaka markasana chhaqtañapataki, ukhamarakiwa wakichasa, ch’amanchasa ukata uka jisk’achäwinaka jani utjañapataki aliqata awatisiraki.\nchani Perú marka masinakawa qhichwa ukata aymara jaqinaka jisk’achata uñjasipxi sapxiwa, arupata, isinakapata jani ukaxa uka arunaka arsutanakapata*.\nchani Perú marka masinakawa afroperuana jaqi masinakasa larama ajanunipata jisk’achatapxi sapxarakiwa, uñanaqanakapata ukata jupanakaru jani wali jaqinakampi khuskhachapxi*.\nchani Perú marka masinakasawa uka junt’u qhirwa tuqinakana utjasiri jaqi masinakasana jisk’achatapa qhananchapxi, arsüwinakapata, isinakapata ukata uñanaqanakapata*.\nUka I Encuesta Nacional ‘Percepciones y Actitudes sobre Diversidad Cultural y Discriminación Étnico-Racial’ yatxatäwina niya 53% chani jaqinakawa Perú marka masinakasa jisk’achasirinakapatapa qhananchapxi, ukata 8% jaqinakarakiwa jupanaka pachpa jisk’achasirinakapatapa qhananchapxaraki. Ukhama jupanaka pachpa jisk’achasirinakapatapa ukata jisk’achasirinakaru qhananchirinakata uka jisk’achasiña tuqita suma qhananchasi, ukhampachasa jani jisk’achasiririwa tukupxtana ukhamatraki uka jisk’achäwinaka chhaqtayañataki mayachasïwinaka wakisiraki.\nPerú markasana uka jisk’achäwinaka tuqita añayasiña kamachinaka janiwa sinti ch’amanchasiti ukhamata uka jaqi kankañata ukata uñanaqasata jisk’achäwi utji, ukhamata jisk’achäwinaka utjipansa imxatasiñawa utjaraki. Aka jani walt’äwinaka sapa kutitjama jisk’achäwinaka imxatasiña sarayasiraki ukata ukhama jisk’achasiña wiñaya jani chhaqtirjama sararaki. Chiqanxa utjarakiwa:\nPerú marka masinaka kawkhanakansa jisk’achata uñjasipxi, qullaña utanakana (22%), palla pallamaka utana (19%) ukata Alcalde utanakana (14%).\nUka jani walt’äwinaka qhananchaña asq’arañawa;\nJisk’achäwinaka imxatasiña, jisk’achaña arjäwinaka;\nJisk’achäwinaka añayaña jani yatita;\nYatiyäwinaka taypina jisk’achasiña arunaka sarayaña,\nJisk’achasïwinaka jani qhananchaña jamuqanaka utjatapa, ukata\nJisk’achäwinaka juchachañanaka mayachäwinakasana jani utjatapa\nJisk’achawinakaxa utjiwa jisk’a qullqinipana (32%), isi isisitatjama (25%), arst’asipatjama (26%), uñanaqapatjama (21%) ukata larama ajanupatjama (19%).


Bible in one year - Aymara Bible 1997 - October 14\n1. Tatitusti saraquituwa: “Saram, ucatsti mä cinturon alasinim linot lurata, ucat cinturamaru uca uscusim, ucampisa jan umampi juricht'amti” sasa.\n2. Nayasti, cunjämtejj Tatitojj sisquitu uqhamwa cinturón alasta, ucatsti cinturaruw uchasta.\n3. Ucatsti Tatitojj wasitatwa parlaraquitu:\n4. “Cawquïri cinturontejj alascta uc catum, ucat Eufrates jawiraru saram, ucaru imantaniraquim, mä karka p'iyaru” sasa.\n5. Nayasti sarasinjja, cunjämtejj Tatitojj sisquitu uqhamarjamaw Eufrates jawiraru imantanta.\n6. Walja pachanac pasjjepansti, Tatitojj saraquituwa: “Eufrates jawiraru saram, ucatsti cawquïri cinturontejj imantayancsma uca aptanjjam” sasa.\n7. Nayasti sarasinjja, uca cinturón thaktta cawqharutejj imantcäyäta ucqha. Jicjjatasinsti apsuniwayjjtwa, ucampisa uca cinturonajj k'ala ñusantatänwa, janiw cunataquis sirvcjjaraquïnti.\n8. Ucat Tatitojj wasitat nayaru saraquitu:\n9. “Aqhampï Judá orakena, Jerusalén marcana jach'a jach'a tucutapjja t'unjäjja.\n10. Aca ñankha marcajj nayan arunacajjarojj janiw ist'añ munquiti, ucatsti jan cuna amuyasisaw chuymapan jan wali amtatanacaparojj arqui. Yakha diosanacan khepapa arcjjapjje, sirviñataqui, uqhamaraqui yupaychañataqui. Uca jan cunatac sirviri cinturonjamäpjjewa.\n11. Cunjämatejj mä cinturonajj cinturaru muyuntayasitajja, uqhamaraquiw Israel marcasa, Judá marcasa nayan jac'ajjanjja, nayan marcajjäñapataqui, sutejja yatiyapjjañapataqui, jach'a cancañajja, jach'ar aptatäña. Ucampisa janiw ist'apquituti. Naya Tatituw ucjja arsta.\n12. “Jupanacarusti saraquim: ‘Israelan Tatitu Diosapajj siwa: Cawquïri sañurus vinjja phokhantacsnawa’ sasa. Israelitanacasti ucjjarojj sapjjaraquïtamwa: ‘¿Janit nanacasti yatipctsti cawquïri sañurus vino phokhantataquïspa ucjja?’ sasa.\n13. Jumasti ucjjarojj saraquïtawa: ‘Tatitojj siwa: Take aca marcan utjirinacarusti macharayäwa; Davidan tronopan kont'asiri reyinacarusa, sacerdotenacarusa, profetanacarusa, uqhamaraqui take qhitinacatejj Jerusalén marcana jacapqui ucanacarusa.\n14. Ucatsti sañunacjamwa p'aquiraraquëjja, maynejj maynimpi, awquimpi yokampsa mayaqui p'aquiraraquï. Janiw jupanacatjja qhuyapt'ayascäti, jupanacarusti jan sintt'asisa, jan qhuyapt'ayasisaraquiw t'unjäjja. Naya Tatituw ucjja arsta’ ” siw Tatitojja.\n15. ¡Israelitanaca, Tatitojj siwa! Jan jach'a jach'a tucupjjamti, jan ucasti sum ist'apjjam.\n16. Tatitu Diosamarusti jach'achapjjaraquim, janïra jupajj ch'amaca puriyanquipana, ucat jumanacajj ch'amaca kollunacan liwirtapjjaraquisma; janïra jupajj ch'amacaru tucuyquipana, jach'a jathi ch'amacaru tucuyquipana, cawquïri khantejj jumanacajj suyapcäyäta uca.\n17. Jumanacatejj jan ist'asipcätajja, jumanacan jach'a jach'a tucupjjatamatjja jamasan jacharaquï; nayranacajjatsti jachanacaw sararaquini, Tatitun tamaparu preso apasjjapjjatap laycu.\n18. “Reyirusa, reina taycarusa saraquim: ‘Uca reyin konuñapat sarakanipjjam, orakeru kont'asipjjaraquim, p'ekepatsti cawquïri coronatejj suma c'achachcäna ucajj jalaktjjewa.’\n19. Néguev tokenquiri marcanacasti uñisirin muyuntatawa; janiw qhitis uca cheka pascaraquispati. Take Judá tokenquirinacasti apanucutäpjjewa, mä takpacha apanucüwiru.\n20. Uñatatapjjam, ucatsti uñjapjjaraquim, cunjämsa uñisirinacajj amstat jutasqui uca. ¿Cawquinquisa nayajj catuycsma uca tamajja, cawquïri tamattejj jumajj wali jach'a jach'a tuccäyäta ucajja?\n21. “¿Camsätas jichhajj Jerusalén, cunapachatejj yakhanacampi apnakatäcäta ucapachajja cawquïri jakenactejj jumajj yatichcäyäta uca pachpa jakenacampi? Wawachasiri warmin usunacapjamaw jutaraquïtam.\n22. Ucattejj jumajj jisct'asmajja ¿cunatsa acajj pasitu? sasa. Yatim ucajj uca jach'a juchanac luratam laycuwa; ¡ucatwa jichhajj k'alalsuyapjjtamjja, p'enkachapjjaractamjja!\n23. ¿Mä ch'iyar jakesti jank'o jakeru tucuspati? Leopardo animalajj ¿manchanacapjja apakasispati? Uqhamaraquipï jumanacasa, ñankha lurañaru yatintatäjjasinjja, janiraquiw asquinac lurapcasmati.\n24. Ucatpï jumanacarojj ananucupjjämajja, cunjämtejj wasara thayajj t'unanaca willitatejja uqhama.\n25. Ucaw jichhajj tucuyamajj, Israel, ucaraqui muntajj nayat catokañjja. Naya Tatituw ucjja arsta. Nayatsti armastawa, c'ari diosanacaruw iyawsaractajja.\n26. Nayasti jumarojj k'alalsuyaraquïmawa, ucat mä p'enka irpnakaraquïma.\n27. Jan wali amtatamjja uñjtwa, wachok jucha luratamsa, mä p'enka yakhanacampi sarnakatamsa, kollu patanacana, pampanacana ajjtascañ luräwinaca luratamsa. ¡Ay, Jerusalén! ¿Cunapachcamas uqhama k'añu sarnakäta?”\n1. Mä jach'a waña maranac utjañapatsti Tatitojj Jeremiasaruw parläna, saraquïnwa:\n2. “Judá marcajj llaquisiñat jachi, marcanacapasti llact'atcamaquiwa, jakenacapasti oraker liwirtatawa; Jerusalenasti t'akhesiñ usupampiw warari.\n3. Kamirinacajj uywatanacap qhitapjje um aptanipjjañapataqui; uca uywatanacasti uma phujunacaruw sarapjje, ucampis janiw jicjjatapquiti, ch'usa wayuchanacapampiquiw cuttanjjapjje; c'arintata, p'enkachjataraquiw, p'ekenacapsa imjjatasipjjaraqui.\n4. Pampa tokenacan utjirinacajj c'arintataw uñjasipjje, ucatsti p'ekenacap imjjatasipjjaraqui, jallun jan puritap laycu, orakesti k'ala wañsutawa.\n5. Pampanquir tarujanacasa ucqha wawachat kallunacapjja apanucuwayjjapjjewa, jan cuna pastos mank'añataqui utjatap laycu.\n6. Pampa asnonacasti, wasara kollu patanacan sayarasqui, thayacraqui mank'apjjaraqui kamakenacar uñtata, nayranacapasti chhurct'jjaraquiwa jan cuna pastos mank'añataqui utjatap laycu.”\n7. ¡Tata, juchanacajjajj nanacatac sayt'cchi ucasa, sutim laycusay nanacat sayt'amjja! Walja cutiw nanacajj jan jumatacjam sarnakapcti, juma nayrakatan jucha lurapjjaracta.\n8. Israelan suyt'äwipa, jan walt'aña horasanacan nanacar khespiyiri, ¿cunatsa nanacataquejj mä jaya jakëcasmas uqham tucta, thaqui sarir jakejj mä jayp'u ict'awayi uqhama?\n9. ¿Cunatsa mä lokherat jakjam tucta, guerran nuwasir jaker uñtata jan yanapt'asa? Ucampisa Tata, jumajj nanaca taypincasctawa, takeniw yatipjjaraqui nanacajj juman marcamätajj-jja; ¡Janiquiy nanacar apanuct'asipjjestati!\n10. Tatitojj aqham siw Israel marcatjja: “Aca marcarojj maysat maysaru sarnakañapuniw munasi. Ucatwa nayajj juparojj jan take chuyma uñtctti. Jichhajj juchanacapat amtasï, uca juchanacapatsti jacthapita wayt'araquï.”\n11. Tatitusti saraquituwa: “Jan aca marcan asquincañapataqui mayistati.\n12. Kawkhas ayunasipcpan, janiw mayisitanacapjja ist'cäti; kawkhas naqhantayat grano ofrendanacapsa apasinipcpan, janiraquiw ucjja take chuymampi uñtcäti. Guerrampi, mach'ampi, cunayman casta usunacampiw ucanacjja tucjaraquï.”\n13. Nayasti saraquïyätwa: “Tata, profetanacajj jakenacarojj janiw guerrasa, mach'asa utjcaniti, jan ucasti Tatitojj wiñayaw aca chekan suman utjayistani, sasajjay sasipcchejja” sasa.\n14. Ucatsti Tatitojj saraquituwa: “Uctejj profetanacajj nayan sutejjaru sasipcchejja, ucapachajj c'arisipjjewa. Janiw nayajj jupanacaru qhitancti, janiw cuna arojjsa churcaractti, ni jupanacarojj cunsa siscaractti. Ucanacajj c'ari yatiyäwinacaquiwa, c'ari uñjäwinacac parlapjjaraqui, jupanacan amtatanacaparu parlapjjatapaquiwa. Ucanacacwa uca profetanacajj yatiyapjjejja.\n15. Naya Tatitusti saractwa: Uca profetanacarojja, cawquïrinacatejj nayan sutejjaru jan nayan qhitcata parlapjje, uqhamaraqui aca marcanjja janiw guerrajj utjcanit sapjje, ucanacarojj sistwa: Uca profetanacajj guerranacana mank'atjamasa jiwarapjjani.\n16. Cawquïri jakenacarutejj jupanacajj parlapqui ucanacasti, guerrana uqhamaraqui mank'atjamaw jiwarapjjaraquini, warminacapampi, yokalla, imilla wawanacapampi. Jiwat janchinacapasti Jerusalén callenacan jaktatäniwa, janiraquiw jupanacarojj qhiti imiris utjcaniti. Uqhamatwa juchapjja uñt'asiyä.\n17. Jakenacarusti saraquim: ‘Nayranacajjatjja, jachanacajj uruy aruma sarpan, jan t'act'asa, marcajjan jach'a aynacht'äwip laycu, jach'a chhojjrip laycuraqui.\n18. Pamparuw mistta, ucansti guerran jiwaririnacan janchinacapaqui uñjaracta, marcaruw mantanta, ucansti mank'atjama jiwarasquiri jakenacacracwa uñjta. Profetanacasa sacerdotenacasa, jan uñt'ata jaya marcanacaruraquiw sarjjapjje.’ ”\n19. Tata, ¿Judá marcarojj k'alpunti apanucjjta? ¿Sión marcampisa karitäjjaractati? ¿Cunataraqui uqham jan kollkaña chhojjriñchjapjjestasti? Nanacajj sum sarnakañwa suyt'asipcäyäta, ucampis jan walt'añaquiw purinipjjetu. C'umara sarnakasiñwa suyt'asipcäyäta, ucampis jichhajj sustjasiñaquiw utj-jje.\n20. Tata, nanacajj juchanacajj-jja uñt'asipjjtwa, uqhamaraqui nayra awquinacajjan juchanacapsa; juma nayrakatan juchjja lurapjjaracta.\n21. ¡Sutiman jach'ätap laycuquisaya, nanacatjja qhuyapt'ayasipjjeta, cawqhancquitejj suma c'ajquiri konuñamajja, uca marcarusti janiquiy jisc'achañampi uñjamti! ¡Cuna arust'äwtejj jumajj nanacampi lurcta ucjja amtasimaya, uca arust'äwsti janiquiy armaraquimti!\n22. ¿Uca yakha diosanac taypinsti utjit mayni jallu puriyirejja? ¿Alajjpachanacasti jupapachaquiti jalljja puriyani? ¡Janiwa, nanacan Dios Tatitojja!. Jumaw jalljja apayantajja, jumaw take ucanacjja lurtajja; ¡ucatwa jumaruqui suyt'apjjsmajja!\n15. Ist'apjjam: asqui jakenacan utanacapanjja, atipjäwi k'ochunacaw jayllisi: ¡Tatitun ch'aman amparapaw atipjayi!\n16. Tatitun amparapajj jan atipjcayawa, ¡Tatitun ch'aman amparapaw atipjayi!\n17. Janiw jiwcäti, Tatitun luratanacap yatiyañataquejj jacascaquïwa.\n18. Tatitojj t'akhesiyituwa, mutuyaraquituwa, ucampis janiw jiwañar catjjaruyquituti.\n19. Templon puncunacap jist'ararapipjjeta, Tatitur yuspagaririw mantañ munta.\n20. Acapï Tatitun puncupajja: uca chekaw asqui jakenacajj mantapjjani.\n9. K'apquir perfumenacajja jaken chuymaparuw cusisiyi; ewjja arunacasti jaken jacäwiparuw cusisiyi.\n1. Naya Pablo, Silvanompi uqhamarac Timoteompiw Tesalónica marcan iglesianquir jilatanacaru aca carta apayanipjjsma, cawquïr jilatanacatejj Dios Awquiru, uqhamarac Tatit Jesucristor mayachatäpqui ucanacaru. Dios Awquisajja jumanacarojj bendispan, uqhamarac sumancañapas jumanacampïpan.\n2. Take jumanacatjja Diosarojj yuspagarapjjapuntwa, oracionanacajjanjja jumanacat amtasipjjapuntwa.\n3. Dios Awquisan nayrakatapanjja jumanacatjja amtapjjtwa kawkha iyawsañampis irnakapjjta, kawkha munasiñampis sirvipjjta, uqhamarac Tatit Jesucristosar suyt'añanjja ch'amamp sayt'apjjatama.\n4. Jilatanaca, Diosajj jumanacarojj munasipjjtamwa, yatipjjaractwa jupa jumanacar ajllitapa.\n5. Cunapachatejj nanacajj khespiyasiñ arunac parlapcäyäsma ucqhajja janiw nanacan arunacajjaquïcänti, jan ucasti Kollan Ajayun ch'amapampiw parlatäna, uqhamarac aca arunacajj chekätap yatisinaraqui. Jumanacajj yatipjjtawa cunjäms jumanac taypin sarnakapjjtjja, jumanacan asquinacamataqui ucjja.\n6. Jumanacajj nanacaru uñtasaw sarnakapjjta, uqhamarac Tatituru uñtasa. Ucatsti Kollan Ajayojj churapctam uca cusisiñampiw Tatitun arunacapjja catokapjjta, jach'a t'akhesiñanacsa catokapcsta ucasa.\n7. Uqhamat jumanacajj mä sum sarnakañ uñacht'ayapjjtajja take ucsa Macedonianquiri, uqhamarac Acaya tokenquiri jilatanacaru.\n8. Uqhamatwa jumanacajj Tatitun arunacapjja yatiyapjjta; janiw Macedonianacti ni Acayanacsa, jan ucasti takewjanwa jumanacan Diosar iyawsäwinacaman utjatapajj yatisi, uqhamïpanjja nanacanjja janiw cuna sañanacajjas utjquiti.\n9. Jan ucasti, jupanac pachpaw parlapjje nanacajj tumpapcsma ucjjatjja, sapjjaraquiwa sum jumanacajj nanacar catokapjjatama, uqhamarac yahka diosanacarus jaytanucjjapjjatama chekpach jacquiri Diosar arcañataqui, ucatsti jupar sirviñ kalltañataqui.\n10. Uqhamaraquiw parlapjje jumanacatjja cunjämtejj Jesusar alajjpachat cutt'aniñap suyapcta ucsa, cawquïrirutejj Diosajj jiwatanac taypit jactaycänjja ucaru. Jupaw ajjsarcañ mutuña jutqui ucatjja khespiyistu.